
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 206 

8 Οκτωβρίου 1997 

Το παρόν ΦΕΚ επανεκτυπώθηκε, λόγω παραλείψεων έκτου Υπουργείου Δικαιοσύνης. 


ΝΟΜΟΣΥΠ’ΑΡΙΘ. 2527 

Τροποποίηση και συμπλήρωση διατάξεων του Ν. 
2190/1994 και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΤΡΟΠΟΠ ΟΙΗΣΗ ΚΑΙ ΣΥΜΠΛΗΡΩΣΗ 
ΤΩΝ ΔΙΑΤΑΞΕΩΝ ΓΙΑ ΤΙΣ 
ΠΡΟΣΛΗΨΕΙΣ ΣΤΟ ΔΗΜΟΣΙΟ ΤΟΜΕΑ 

Άρθρο 1 

Τροποποίηση και συμπλήρωση του άρθρου 14 
του ν. 2190/1994 

1. Η παρ. 1 του άρθρου 14 του ν. 2190/1994 αντι¬ 
καθίσταται ως εξής: 

Ί. Στις διατάξεις των κεφαλαίων Α', Β' και του 
παρόντος (Γ) υπάγονται όλοι οι φορείς του δημόσιου 
τομέα, όπως αυτός οριοθετείται με τις διατάξεις του 
άρθρου 1 παρ. 6 του ν. 1256/1982 και τις μεταγενέ¬ 
στερες συμπληρώσεις του, πριν την τροποποίησή του 
με το άρθρο 51 του ν. 1892/1990. Στον κατά τα ανωτέρω 
δημόσιο τομέα και για την εφαρμογή των διατάξεων 
του παρόντος και μόνον υπάγονται επίσης: 

- οι Οργανισμοί Τοπικής Αυτοδιοίκησης Α' και Β' 
βαθμού, 

- οι Τοπικές Ενώσεις Δήμων και Κοινοτήτων (Τ.Ε.Δ.Κ.) 
και η Κεντρική Ένωση Δήμων και Κοινοτήτων Ελλάδος 
(Κ.Ε.Δ.Κ.Ε.), 

- οι δημόσιες επιχειρήσεις και οργανισμοί που έχουν 
εξαιρεθεί από το δημόσιο τομέα βάσει των διατάξεων 
του άρθρου 30 του ν. 1914/1990 και του άρθρου 22 
του ν. 1947/1991, 

- οι Τράπεζες στις οποίες ο διορισμός Προέδρου 
του Δ.Σ. ή Διοικητή υπάγεται στις διατάξεις του άρθρου 
49Α του Κανονισμού της Βουλής, καθώς και οι θυγα¬ 
τρικές τους ανώνυμες εταιρείες, 

- τα νομικά πρόσωπα ιδιωτικού δικαίου που ανήκουν 
στο κράτος ή επιχορηγούνται τακπκώς, σύμφωνα με 
τις κείμενες διατάξεις, από κρατικούς πόρους κατά 50% 
τουλάχιστον του ετήσιου προϋπολογισμού τους, καθώς 


και το Εθνικό Ίδρυμα Υποδοχής και Αποκατάστασης 
Αποδήμων και Παλιννοστουντων Ομογενών Ελλήνων 

2 Οι α' ω'έρω φορείς υπάγονται, με την επιφύλαξη 
των εξαιρώ σ;.ων τ.Γ.υ πι οβλέποντ κ στην παρ 2 του 
άρθρου 14 του ν. 2190/1994, όπως αυτή έχει τροπο¬ 
ποιηθεί και συμπληρωθεί με τις διατάξεις των ν. 2247/ 
1994 (άρθρο 1 παρ. 2 περίπτωση α’), ν. 2335/1995 
(άρθρο 17 παρ. 4), ν. 2336/1995 (άρθρο 3 παρ. 2) και 
ν. 2434/1996 (άρθρο 25 παρ. 1) και συμπληρούται ή 
τροποποιείται με τις διατάξεις του παρόντος, των ε¬ 
ξαιρέσεων που προβλέπονται στο άρθρο 24 (εδάφιο α' 
περίπτωση ββ') και 28 (παρ. 18, όπως συμπληρώθηκε 
με το άρθρο 14 παρ. 13 του ν. 2266/1994) του ν. 
2190/1994 και των εξαιρέσεων που ορίζονται στους ν. 
1911/1990 (άρθρο 19, όπως τροποποιήθηκε με το άρθρο 
30 του ν. 1947/1991 και το άρθρο 12 του ν. 2109/1992), 
ν. 2229/1994 (άρθρο 5 παρ. 3), ν. 2244/1994 (άρθρο 
6 παρ. 6 και 7), ν. 2247/1994 (άρθρο 1 παρ. 19) και 
ν. 2408/1996 (άρθρο 5 παρ. 7 εδάφιο η', που προστέθηκε 
με την παρ. 15β του άρθρου 3 του ν. 2479/1997). 

3. Οι αμιγείς και μικτές επιχειρήσεις των Ο.Τ.Α. α' 
και β' βαθμού στις οποίες ο Ο.Τ.Α. κατέχει άμεσα ή 
έμμεσα το 50% τουλάχιστον του εταιρικού τους κεφα¬ 
λαίου. οι πόσης μορφής δημόσιες επιχειρήσεις και οι 
θυγατρικές τους εταιρείες, καθώς και οι θυγατρικές 
εταιρείες τραπεζών υπάγονται στο σύστημα προσλή¬ 
ψεων του ν. 2190/1994 ως προς την πρόσληψη τακτικών 
και με σύμβαση ορισμένου χρόνου διοικητικών υπαλλή¬ 
λων των κατηγοριών ΠΕ, ΤΕ και ΔΕ και τακτικού και 
με σύμβαση ορισμένου χρόνου προσωπικού της κατη¬ 
γορίας ΥΕ, με εξαίρεση το εργατοτεχνικό προσωπικό 
ΥΕ. Ως διοικητικοί υπάλληλοι για την εφαρμογή της 
παρούσας διάταξης νοούνται οι προσλαμβανόμενοι για 
την άοκηση της διοικητικοοικονομικής λειτουργίας της 
επιχείρησης (όπως γραφείς, γραμματείς, δακτυλογρά- 
φοι, στενογράφοι, λογιστές, υπάλληλοι για θέματα προ¬ 
σωπικού, οικονομικής διαχείρισης κ.λπ ). Η πρόσληψη 
του τακτικού διοικητικού προσωπικού από τις επιχει¬ 
ρήσεις των Ο.Τ.Α., τις δημόσιες επιχειρήσεις και τις 
θυγατρικές τους εταιρείες και τις θυγατρικές εταιρείες 
τραπεζών γίνεται με τη διαδικασία του άρθρου 18 του 
παρόντος νόμου από τις ίδιες τις εταιρείες. Η σχετική 
προκήρυξή δημοσιεύεται ολόκληρη στην Εφημερίδα της 
Κυβερνησεως (Τεύχος Προκηρύξεων Α Σ Ε.Π.) και πε- 

ρίληψή της σε δύο τουλάχιστον ημεσήσιες εφημερίδες 
των Αθηνών, Η προκήρυξη αποστέλλεται πριν τη δη¬ 
μοσίευση της στο Α.Σ.Ε.Π., το οποίο οφείλει να την 
ελέγξει από άποψη νομιμότητας εντός δέκα (10) ημερών. 
Αν παρέλθει άπρακτη η προθεσμία των δέκα (10) ημερών 
τεκμαίρεται η σύμφωνη γνώμη του Α.Σ.Ε.Π.. Οι σχετικοί 
πίνακες καταταξης των υποψηφίων αποστέλλονται στο 
Α.Σ.Ξ.Π., το οποίο ασκεί έλεγχο αυτεπαγγέλτως η κατ' 
ένσταση υποψηφίων. Μετά τον έλεγχο η επιτροπή του 
οικείου φορέα καταρτίζει τους οριστικούς πίνακες κα¬ 
τάταξης, καθώς και τους πίνακες διοριστέων, τους 
οποίους και αποστέλλει για δημοσίευση στην Εφημερίδα 
της Κυβερνήσεως (Τεύχος Προκηρύξεων Α.Σ.Ε.Π.). Η 
πρόσληψη όμως του προσωπικού μπορεί να γίνεται 
αμέσως μετά την κατάρτιση των πινάκων κατάταξης 
των υποψηφίων και πριν τον αυτεπάγγελτο ή κατ' 
ένσταση έλεγχο του Α.Σ.Ε.Π.. Μετά τη δημοσίευση των 
οριστικών πινάκων διοριστέων οι τυχόν ήδη προσλη- 
φθεντες που δεν περιλαμβάνονται σε αυτούς απολύο¬ 
νται. Οι απολυόμενοι λαμβάνουν τις αποδοχές που 
προβλεπονται για την απασχόλησή τους έως την ημέρα 
της απόλυσης, χωρίς οπσιαδηποτε αποζημίωση από την 
αιτία αυτή. Οι ανωτέρω φορείς (επιχειρήσεις των Ο.Τ.Α., 
δηυοσιες επιχειρήσεις και θυγατρικές τους εταιρείες 
και θυγατρικές εταιρείες τραπεζών) προσλαμβάνουν το 
μη διοικητικό προσωπικό (όπως τεχνικό υπό ευρεία 
έννοια προσωπικό, υγειονομικό, κ.λπ.), καθώς και το 
εογατοτεχνικό προσωπικό ΥΕ, βάσει των διατάξεων του 
κανονισμού τους ή. εάν δεν υφίσταται κανονισμός, βάσει 
προκηρύξεως με τους όρους πρόσληψης ή διορισμού, 
οι οποίοι πρέπει να ανταποκρίνονται πλήρως και αυστηρά 
στις αναγκες για τις οποίες εγκρίθηκε η πρόσληψη από 
το αρμόδιο κυβερνητικό ή άλλο αρμόδιο όργανο. Η 
προκήρυξη πριν τη δημοσίευσή της εγκρίνεται ή τρο¬ 
ποποιείται από το Α.Σ.Ε.Π. μέσα σε δέκα (10) ημέρες 
από την υποβολή του αντίστοιχου σχεδίου. Εάν η 
προθεσμία των δέκα (10) ημερών παρέλθει άπρακτη, 
τεκμαίρεται η σύυφωνη γνώμη του Α.Σ.Ε.Π.. Η πρόσληψη 
του προσωπικού αυτού ελέγχεται από το Α.Σ.Ε.Π. αυ- 
τεπαγγέλτως η κστ' ένσταση υποψηφίων από την άποψη 
τήρησης των διατάξεων του οικείου κανονισμού και των 
αρχών της δημοσιότητας, -της διαφάνειας, της αντικει¬ 
μενικότητας και της αξιοκρατίας. Απαγορεύεται η υπό 
οπσιαδηποτε νομική μορφή μεταφορά προσωπικού του 
προηγουμένου εδαφίου σε άλλο νομικό πρόσωπο, κλάδο 
η ειδικότητα, ή η ανάθεση διαφορετικών καθηκόντων. 
Προϊστάμενοι υπηρεσιών ή αλλα αρμόδια όργανα που 
ενεργούν κατά παράβαση του προηγούμενου εδαφίου 
διαπράττουν το αδίκημα της παράβασης καθήκοντος, 
κατα ίο άρθρο 259 του Ποινικού Κώδικα, διωκόμενοι 
αυτεπάγγελτα. Οι ίδιοι ανωτέρω φορείς προσλαμβάνουν 
το ειδικό επιστημονικό προσωπικό μετά από διαδικασία 
συνέντευξης και επιλογής από επιτροπές τις οποίες 
συγκροτεί η διοίκηση του οικείου φορέα. Και οι προσ¬ 
λήψεις ειδικού επιστημονικού προσωπικού υπόκεινται 
στον έλεγχο του Α.Σ.Ε.Π. αυτεπαγγέλτως ή κατ’ έν¬ 
σταση υποψηφίων από την άποψη τήρησης των ανωτέρω 
γενικών αρχών πρόσληψης. Η πρόσληψη διοικητικών 
υπάλληλων απο τους ανωτέρω φορείς μπορεί να γίνεται 
και με διαγωνισμό του Α.Σ.Ε.Π., εφόσον ζητηθεί από 
τον οικείο φορέα. 

4 Η περίπτωση γ' της παρ. 2 του άρθρου 14 του ν. 
2 190 1994. όπως συμπληρώθηκε με το άρθρο 1 παρ. 
2 περίπτωση α του ν. 2247/1994 αντικαθίσταται ως 

έξης: 


'γ. Το εκπαιδευτικό ή διδακτικό προσωπικό των Α.Ε.Ι., 
των Τ.Ε.Ι και των με οποιαδήποτε ονομασία σχολών ή 
σχολείων η υπηρεσιών του Δημοσίου, των Ν.Π.Δ.Δ., 
των οργανισμών τοπικής αυτοδιοίκησης πρώτου και 
δεύτερου βαθμού και των νομικών προσώπων της προη¬ 
γούμενης παραγράφου." 

5. Στην περίπτωση Γ της παρ. 2 του άρθρου 14 του 
ν. 2190/1994, οι λέξεις 'οι πιλότοι της Ολυμπιακής 
Αεροπορίας" αντικαθίστανται με τις λέξεις "Οι κυβερ¬ 
νήτες, συγκυβερνήτες και ιπτάμενοι μηχανικοί του θα¬ 
λάμου διακυβέρνησης αεροσκαφών, οποιοσδήποτε υ¬ 
πηρεσίας ή νομικού προσώπου της παρ. 1 του παρόντος 
άρθρου, καθώς και". 

6. Από την περίπτωση ιδ' της παρ. 2 του άρθρου 14 
του ν. 2190/1994 διαγράφεται η φράση: 

"Το προσωπικό των αμιγών ή μικτών επιχειρήσεων 
οργανισμών τοπικής αυτοδιοίκησης." 

7. Στο τέλος της παρ. 2 του άρθρου 14 του ν. 
2190/1994 προστίθενται περιπτώσεις ιστ', ιζ' και ιη , που 
έχουν ως εξής: 

Ίστ. Το πόσης φύσεως προσωπικό των Τοπικών 
Οργανισμών Εγγείων Βελτιώσεων (Τ.Ο.Ε.Β.) και οι ε¬ 
κτιμητές - εμπειρογνώμονες ενεχυροδανειστηρίου του 
Ταχυδρομικού Ταμιευτηρίου. 

ιζ. Οι εισαγόμενοι προς φοίτηση στην Εθνική Σχολή 
Δημόσιας Διοίκησης. 

ιη. Το προσωπικό που προσλαμβάνεται από δημόσιες 
επιχειρήσεις ή τράπεζες και θυγατρικές τους εταιρείες 
για απασχόληση στις χώρες όπου έχουν επενδύσει ή 
επενδύουν, εφόσον η διάρκεια της σύμβασής του δεν 
υπερβαίνει τα πέντε (5) έτη. Η απασχόληση του προ¬ 
σωπικού αυτού στην Ελλάδα, κατά τη διάρκεια της κατά 
τα ανωτέρω σύμβασής του, απαγορεύεται.· 

8. Στο τέλος της παρ. 3 του άρθρου 14 του ν. 
2190/1994 προστίθεται το ακόλουθο εδάφιο: 

"Οι δημόσιες υπηρεσίες και τα νομικά πρόσωπα της 
παρ. 1 του παρόντος άρθρου υποχρεώνονται, το αρ¬ 
γότερο μέχρι το τέλος Φεβρουάριου εκάστου έτους: 

α) να προγραμματίζουν ανά Νομαρχία ή Επαρχείο 
τον αριθμό, κατά κατηγορία, κλάδο και ειδικότητα, των 
εγκεκριμένων θέσεων του τακτικού προσωπικού τους, 
που πρέπει να πληρωθούν κατά τα άρθρα 15 έως και 
19 του παρόντος κατά το τρέχον ημερολογιακό έτος, 

β) να υποβάλουν με πληρότητα στο Α.Σ.Ε.Π. το 
αίτημα προκηρύξεως των ανωτέρω θέσεων (έγκριση 
του αρμόδιου οργάνου, γενικά και ειδικά προσόντα 
διορισμού και εξασφάλιση εγκεκριμένων πιστώσεων τόσο 
για τη μισθοδοσία του προσωπικού αυτού όοο και για 
τη δαπάνη της σχετικής διαδικασίας)." 

9. Η παρ. 4 του άρθρου 14 του ν. 2190/1994, όπως 
αυτή αντικαταστάθηκε με το άρθρο 1 παρ. 2 περίπτωση 
β' του ν. 2247/1994, αντικαθίσταται ως εξής: 

"4. Για τράπεζες υπαγόμενες στην παρ. 1 του πα¬ 
ρόντος άρθρου, οι διατάξεις των κεφαλαίων Α, Β και 
του παρόντος εφαρμόζονται για προσλήψεις στον ει¬ 
σαγωγικό και τον αμέοως επόμενο αυτού βαθμό όλων 
των κατηγοριών για προσλήψεις προσωπικού κατηγορίας 
ΥΕ, καθώς και για προσλήψεις προσωπικού με σχέση 
εργασίας ιδιωτικού δικαίου ορισμένου χρόνου κατά τα 
άρθρα 20 και 21." 

10. Στο τέλος της παρ. 6 του άρθρου 14 του ν. 
2190/1994 προστίθενται οι λέξεις: 'και είναι ηλικίας 
μέχρι και πενήντα πέντε ετών" και το ακόλουθο εδάφιο: 
"Ποσοστό 20% των προκηρυσσόμενων θέσεων τακτικού 

προσωπικού και με σύμβαση εργασίας ιδιωτικού δικαίου 
αορίστου χρόνου των κατηγοριών ΠΕ, ΤΕ και ΔΕ, κατά 
νομαρχία, φορέα και κλάδο ή ειδικότητα καλύπτονται 
από πολυτέκνους και τέκνα πολυτέκνων." 

11. Οι δήμοι ή κοινότητες που διατηρούν δημοτικά ή 
κοινοτικά βρεφοκομεία επιτρέπεται, κατά παρέκκλιση 
των διατάξεων του ν. 2190/1994. να καλύπτουν θέσεις 
τους τακτικού προσωπικού ή με σύμβαση εργασίας 
αορίστου χρόνου, καθώς και όμοιες θέσεις ιδρυμάτων 
τους ή δημοτικών ή κοινοτικών επιχειρήσεων με άτομα 
που από τη γέννησή τους έως την ηλικία των δέκα 
(10) τουλάχιστον ετών ανετράφησαν στο βρεφοκομείο 
του δήμου ή της κοινότητας, αντίστοιχα. Για την κάλυψη 
θέσεων με άτομα υπαγόμενα στην παρούσα διάταξη, ο 
οικείος δήμος ή κοινότητα, ίδρυμα ή επιχείρηση δημο¬ 
σιεύει σε μία (1) τουλάχιστον τοπική εφημερίδα και 
αναρτά στο κατάστημά του σχετική ανακοίνωση με την 
οποία τάσσεται εικοσαήμερη τουλάχιστον προθεσμία 
υποβολής αιτήσεων και σε κάθε περίπτωση εφαρμόζει 
τα κριτήρια του άρθρου 18 του ν. 2190/1994. Το Α.Σ.Ε.Π. 
ελέγχει αυτεπαγγέλτως ή κατ' ένσταση ενδιαφερομένου 
τη νομιμότητα των προσλήψεων, βάσει των διατάξεων 
της παρούσας παραγράφου. 

12. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης και του οικείου υπουργού, 
που εκδίδεται μετά από γνώμη του Α.Σ.Ε.Π., μπορεί να 
υπάγονται στο σύστημα προσλήψεων του ν. 2190/1994 
ολικώς ή μερικώς φορείς ή κατηγορίες προσωπικού που 
εξαιρούνται. 

Άρθρο 2 

Τροποποίηση και συμπλήρωση των άρθρων 15-17 
του ν. 2190/1994 

1. Στο τέλος της παρ. 6 του άρθρου 15 του ν. 
2190/1994 προστίθεται το ακόλουθο εδάφιο: 

" Πανελλήνιος κοινός διαγωνισμός μπορεί να γίνεται 
μία μόνο φορά το έτος, κατά προτίμηση το μήνα 
Οκτώβριο." 

2. Στο τέλος της παρ. 1 του άρθρου 16 του ν. 
2190/1994 προστίθενται τα ακόλουθα εδάφια: 

"Η προκήρυξη πλήρωσης θέσεων με σειρά προτε¬ 
ραιότητας, σύμφωνα με το άρθρο 18 του παρόντος, 
είναι χωριστή: α) ανά φορέα ή β) ανά κλάδο ή ειδικό¬ 
τητα, για την οποία απαιτούνται τα ίδια βασικά προσόντα 
διορισμού ανεξάρτητα από φορέα. Για πλήρωση θέσεων 
νομικών προσώπων δημοσίου δικαίου ομοειδούς αντι¬ 
κειμένου δραστηριότητας (π.χ. νοσηλευτικά ιδρύματα, 
ασφαλιστικά ταμεία) που εποπτεύονται από το ίδιο 
υπουργείο μπορεί να γίνεται ενιαία προκήρυξη ανά 
ομάδα ομοειδών νομικών προσώπων." 

3. Η παρ. 2 του άρθρου 16 του ν. 2190/1994 αντι¬ 
καθίσταται ως εξής: 

' 2. α) Η δημοσίευση της προκηρύξεως γίνεται: 

αα) σαράντα (40) τουλάχιστον ημέρες πριν από την 
έναρξη του διαγωνισμού στην περίπτωση εφαρμογής 
της διαδικασίας των άρθρων 15-17 του ν. 2190/1994, 

αβ) δεκαπέντε (15) τουλάχιστον ημέρες πριν από 
την έναρξη της προθεσμίας υποβολής των αιτήσεων 
των υποψηφίων, στην περίπτωση εφαρμογής της δια¬ 
δικασίας των άρθρων 18-19 του ν. 2190/1994. 

β) Ανακοίνωση της έκδοσης προκήρυξης, που περι¬ 
λαμβάνει τον αριθμό των προκηρυσσόμενων θέσεων 
κατά κατηγορία και κλάδο ή ειδικότητα, δημοσιεύεται 


υποχρεωτικώς σε δύο ημερήσιες εφημερίδες των Αθη¬ 
νών για όλη την επικράτεια και σε μία τοπική της έδρας 
του νομού, ημερήσια ή εβδομαδιαία, εφόσον εκδίδεται 
Η ανακοίνωση που δημοσιεύεται στον τοπικό τύπο 
περιλαμβάνει τον αριθμό των θέσεων κατά κατηγορία 
και κλάδο ή ειδικότητα που προκηρύσσονται στην πε¬ 
ριφέρεια της οικείας Νομαρχιακής Αυτοδιοίκησης. 

Ανακοίνωση επίσης της έκδοσης προκήρυξης μετα¬ 
δίδεται υποχρεωτικώς από τα κρατικά ραδιοτηλεοπτικά 
μέσα." 

4. Οι παρ. 3, 4 (όπως συμπληρώθηκε με την παρ 10 
του άρθρου 8 του ν. 2225/1994), 5 και 6 του άρθρου 
16 του ν. 2190/1994 αντικαθίστανται ως εξής: 

"3. Δεν γίνεται προκήρυξη πλήρωσης θέσεων αν το 
αίτημα της οικείας υπηρεσίας ή νομικού προσώπου προς 
το Α.Σ.Ε.Π. για την πλήρωση θέσεων, δεν περιλαμβάνει 
τα απαιτούμενα γενικά και ειδικά προσόντα διορισμού 
και δεν συνοδεύεται από βεβαίωση της αρυόδιας οικο¬ 
νομικής υπηρεσίας, ότι υπάρχουν εγκεκριμένες πιστώ¬ 
σεις για την πλήρωση των θέσεων αυτών. 

4. Οι υποψήφιοι υποβάλλουν αίτηση συμμετοχής στο 
διαγωνισμό ή στις διαδικασίες των άρθρων 18 και 19 
μέσα σε αποκλειστική προθεσμία είκοσι (20) ήμερων. Η 
προθεσμία υποβολής των αιτήσεων αρχίζει από την 
επομένη της δημόσιας περί αυτής ανακοινώσεως του 
Α.Σ.Ε.Π. στα μέσα μαζικής ενημερωσεως. Η δημόσια 
αυτή ανακοίνωση του Α.Σ.Ε.Π. μεταδίδεται υποχρεωτι¬ 
κώς από τα κρατικά ραδιοτηλεοπτικά μέοα. Σε επεί¬ 
γουσες περιπτώσεις το Α.Σ.Ε.Π. μπορεί να ορίζει προ¬ 
θεσμία μικρότερη των είκοσι (20) ημερών, αλλά όχι 
κάτω των δεκαπέντε (15) ημερών. 

Η κατά την περίπτωση β' της προηγούμενης παρ. 2 
του παρόντος άρθρου προβλεπόμενη δημοσίευση στον 
τύπο ή ανακοίνωση στα ραδιοτηλεοπτικά μέσα δεν 
επηρεάζει την κατά την παρούσα παοάγραφο καθορι¬ 
ζόμενη έναρξη ή λήξη της προθεσμίας υποβολής των 
αιτήσεων. 

5. Κάθε υποψήφιος, για θέσεις της ίδιας προκήρυξης, 
δικαιούται να υποβάλει αίτηση σε μία μόνο νομαρχία 
και για θέσεις μιας μόνο κατηγορίας προσωπικού που 
είναι κατανεμημένες στη νομαρχία αυτή. Στην αίτηση 
του ο υποψήφιος δηλώνει και τη σειρά προτίυησης των 
υπηρεσιών και νομικών προσώπων που επιθυμεί να 
διορισθεί. Οι προτιμήσεις περιορίζονται μέχρι δέκα. Οι 
πέρα των δέκα προτιμήσεις δεν λαμβάνονται υπόψη. 
Αν ο υποψήφιος δεν δηλώσει προτιυήσεις. θεωρείται 
ότι έχει δηλώσει τους δέκα πρώτους φορείς (υπηρεσίες 
και νομικά πρόσωπα) που έχουν θέσεις των κλάδων ή 
των ειδικοτήτων που δηλώνει στην αίτησή του. με τη 
σειρά που αναγράφονται οι φορείς αυτοί στην προκή- 
ρυξη. 

6. Η αίτηση υποβάλλεται σε μια μόνο νομαρχία. Η 
υποβολή αίτησης σε περισσότερες από μία νομαρχίες, 
είτε αυτή γίνεται αυτοτελώς είτε με σώρευση, σε αίτηση 
που υποβλήθηκε σε ορισμένη νομαρχία, φορέων και 
άλλης νομαρχίας, καθώς και η σώρευση θέσεων δια¬ 
φορετικών κατηγοριών προσωπικού σε μία ή περισσό¬ 
τερες αιτήσεις συνεπάγεται αυτοδικαίως σε κάθε πε¬ 
ρίπτωση ακύρωση όλων των αιτήσεων και αποκλεισμό 
του υποψηφίου από την περαιτέρω διαδικασία. Κατ 
εξαίρεση, σώρευση θέσεων δύο κατηγοριών σε αίτηση 
του υποψηφίου επιτρέπεται, όταν προβλέπεται ότι θέ¬ 
σεις ορισμένων κλάδων ή ειδικοτήτων, αν δεν καλυφθούν 
από υποψηφίους που έχουν τον προβλεπόμενο τίτλο 

σπουδών αντίστοιχης ειδικότητας, καλύπτονται από υ¬ 
ποψηφίους που έχουν τίτλο σπουδών κατώτερης εκ¬ 
παιδευτικής βαθμίδας ή συγκεκριμένη εμπειρία. Το 
Α,Σ.Ε.Π. καθορίζει έντυπο αίτησης κατάλληλο για μη¬ 
χανογραφική επεξεργασία. Η αίτηση επέχει θέση υπεύ¬ 
θυνης δήλωσης του άρθρου 8 του ν. 1599/1986 (ΦΕΚ 
75 Α) και η ανακρίβεια των δηλούμενων στοιχείων 
επισύρει τις προβλεπόμενες ποινικές κυρώσεις. Για την 
υποβολή της αίτησης απαιτείται η καταβολή στο δημόσιο 
ταμείο παράβολου χιλίων (1.000) δραχμών, το οποίο 
αποτελεί έσοδο του Κρατικού Προϋπολογισμού. Το 
ποσό του παράβολου μπορεί να αναπροσαρμόζεται με 
απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης και Οικονομικών." 

5. Στο τέλος της παρ. 2 του άρθρου 17 του ν. 
2190/1994 προστίθεται το ακόλουθο εδάφιο: 

"Οταν ο διαγωνισμός του παρόντος άρθρου διεξάγεται 
με το σύστημα των εισαγωγικών εξετάσεων στα Α.Ε.1. 
και Τ.Ε.Ι., δεν συγκροτούνται τοπικές, ανά νομαρχία, 
επιτροπές, αλλά τη γενική εποπτεία και το συντονισμό 
διεξαγωγής του διαγωνισμού σε όλα τα εξεταστικά 
κέντρα και τα παραρτήματα αυτών σε κάθε νομαρχιακή 
περιφέρεια έχει ο οικείος προϊστάμενος της Διευθύν- 
σεως ή Γ ραφείου Δευτεροβάθμιας Εκπαίδευσης. 

Στα βαθμολογικά κέντρα Αθηνών και Θεσσαλονίκης 
για τους υποψηφίους των κατηγοριών ΠΕ και ΤΕ μπορεί 
να απασχολούνται για τη διοικητική στήριξη των κέντρων 
αυτών και συνταξιούχοι δημόσιοι υπάλληλοι." 

6. Η παρ. 3 του άρθρου 17 του ν. 2190/1994 αντι¬ 
καθίσταται ως εξής: 

"3. Το Α.Σ.Ε.Π.. κατά τον καθορισμό των εξεταστέων 
θεμάτων, μπορεί να λαμβάνει υπόψη και τυχόν υποδείξεις 
των υπηρεσιών ή νομικών προσώπων των οποίων θέσεις 
9α καλυφθούν με το διαγωνισμό, ως προς την ανάγκη 
εξέτασης των υποψηφίων σε συγκεκριμένα αντικείμενα 
(ύλη). Το Α.Σ.Ε.Π., επίσης, όταν ζητείται η εξέταση σε 
ξένη γλώσσα, μπορεί με την προκήρυξη να ορίζει, αντί 
εξέτασης, την απόδειξη της γνώσης της ξένης γλώσσας 
με τίτλους σπουδών από τους οποίους αποδεικνύεται 
η γνώση της ξένης γλώσσας." 

7. Στην παρ. 6 του άρθρου 17 του ν. 2190/1994 η 
φράση "και ν. 1505/1984" αντικαθίσταται με τη φράση 
"και ν. 2470/1997". 

8. Η παρ. 8 του άρθρου 17 του ν. 2190/1994, όπως 
τροποποιήθηκε με το άρθρο 1 παρ. 3 και 4 του ν. 
2247/1994 και το άρθρο 2 παρ. 2 του ν. 2349/1995 
(ΦΕΚ 224 Α ), αντικαθίσταται ως ακολούθως: 

"8. Αν μεταξύ των επιτυχόντων περιλαμβάνονται 
υποψήφιοι που είναι μόνιμοι κάτοικοι νομού της Θράκης 
(Ξάνθης, Ροδόπης, Έβρου) ή νησιού των νομών Λέσβου, 
Χίου. Σάμου, Κυκλάδων, Καβάλας και Δωδεκανήσου και 
δηλώνουν ότι δέχονται να υπηρετήσουν σε υπηρεσίες 
του Δημοσίου ή των νομικών προσώπων της παρ. 1 
του άρθρου 14, των οποίων θέσεις προκηρύχθηκαν, 
στον αντίστοιχο νομό ή νησί επί δεκαετία τουλάχιστον, 
προστίθενται στο συνολικό βαθμό τον οποίο έλαβαν 
20/100 αυτού. 

Αν μεταξύ των επιτυχόντων για πλήρωση θέσεων 
δήμων ή κοινοτήτων περιλαμβάνονται υποψήφιοι που 
είναι μόνιμοι κάτοικοι και δημότες, επί πενταετία του¬ 
λάχιστον, του αντίστοιχου δήμου ή κοινότητας, προ¬ 
στίθενται στο συνολικό βαθμό τον οποίο έλαβαν 10/100 
αυτού. Η διάταξη του προηγούμενου εδαφίου δεν ισχύει 
για τους δήμους και κοινότητες της περιοχής της 
ενιαίας Νομαρχιακής Αυτοδιοίκησης Αθηνών - Πειραιώς 


και της Νομαρχιακής Αυτοδιοίκησης Θεσσαλονίκης, με 
εξαίρεση τους δήμους ή κοινότητες των νησιών που 
περιλαμβάνονται στην περιοχή της ενιαίας Νομαρχιακής 
Αυτοδιοίκησης Αθηνών - Πειραιώς. 

Η απόδειξη της μόνιμης κατοικίας γίνεται με πιστο¬ 
ποιητικό του οικείου δήμου ή κοινότητας ή του αστυ¬ 
νομικού τμήματος ή σταθμού της περιοχής και σε 
περίπτωση αδυναμίας κτήσεως τέτοιου πιστοποιητικού 
με υπεύθυνη δήλωση του ν. 1599/1986, στην οποία θα 
περιλαμβάνεται και πρόσθετη δήλωση ότι οι ανωτέρω 
αρχές (δήμος, κ.λπ.) αρνούνται τη χορήγηση τέτοιου 
πιστοποιητικού. 

Αν συντρέχουν περισσότερες προσαυξήσεις της 
παρούσας παραγράφου, υπολογίζεται μόνο η ευνοϊκό¬ 
τερη για τον υποψήφιο. 

Σε περίπτωση ισοβαθμίας υποψηφίων προηγούνται 
οι κάτοχοι διδακτορικού διπλώματος Α.Ε.Ι. της ημεδαπής 
ή ισότιμου της αλλοδαπής, έπονται οι κάτοχοι μετα¬ 
πτυχιακού τίτλου σπουδών της ημεδαπής η αναγνωρι¬ 
σμένου όμοιου της αλλοδαπής, ετήσιας τουλάχιστον 
φοίτησης και ακολουθούν οι υποψήφιοι κατά την επόμενη 
σειρά : 

α. θύματα πολέμου συνταξιοδοτούμενα ή μη και τέκνα 
αυτών, 

β. πολεμιστές επί τετράμηνο τουλάχιστον ή τραυ¬ 
ματίες της ζώνης των πρόσω και τέκνα αυτών, 
γ. συνταξιοδοτούμενοι ανάπηροι πολέμου και τέκνα 
αυτών, 

δ. τέκνα συνταξιοδοτούμενων αναπήρων και θυμάτων 
πολέμου αμάχου πληθυσμού, 
ε. στρατιωτικοί ανάπηροι ειρηνικής περιόδου (ν. 

1370/1944) και τέκνα αυτών, 
στ. αγωνιστές της Εθνικής Αντίστασης και τέκνα αυ¬ 
τών, 

ζ. αγωνιστές και θύματα του εμφυλίου πολέμου που 
αποκαταστάθηκαν με το ν. 1863/1989 και τέκνα 
αυτών, 

η. πολύτεκνοι, 
θ. τέκνα πολυτέκνων, 

ι. γονέας ή σύζυγος ή τέκνο ή αδελφός ή αδελφή 
υπαλλήλου υπηρετούντος με οποιαδήποτε σχέση 
εργασίας σε υπηρεσία ή νομικό πρόσωπο της παρ. 

1 του άρθρου 14, ο οποίος απεβίωσε κατά την 
εκτέλεση διατεταγμένης υπηρεσίας και εξαιτίας 
αυτής. Η συνδρομή της απαιτούμενης προϋπόθε¬ 
σης διαπιστώνεται κατά την προβλεπόμενη για 
την απονομή πολεμικών συντάξεων διαδικασία ή 
κατ' ανάλογη εφαρμογή της, 

ια. έγγαμοι ή άγαμοι που έχουν μέχρι τρία (3) ανήλικα 
τέκνα. Μεταξύ ισοβαθμούντων υποψηφίων, των 
οποίων η σειρά δεν μπορεί να καθορισθεί με βάση 
τις ανωτέρω ιδιότητες, εφαρμόζεται η σειρά που 
προβλέπεται στην κανονιστική απόφαση της παρ. 

2 του παρόντος άρθρου." 

9. Η παρ. 10 του άρθρου 17 του ν. 2190/1994 
αντικαθίσταται ως ακολούθως: 

ΊΟ. Τα κείμενα των διαγωνιζομένων στο γραπτό 
διαγωνισμό αποστέλλονται στην Κεντρική Επιτροπή, η 
οποία, αφού ελέγξει την ορθότητα των καταχωρίσεων 
των βαθμολογιών στις οικείες καταστάσεις, συντάσσει 
τους πίνακες επιτυχίας και τους αποστέλλει αφενός 
στο Α,Σ.Ε.Π. και αφετέρου για ανάρτηση στα καταστή¬ 
ματα των οικείων Νομαρχιακών Αυτοδιοικήσεων. Πα¬ 
ράλληλα, το Α.Σ.Ε.Π. αποστέλλει για δημοσίευση σε 
δύο ημερήσιες εφημερίδες των Αθηνών ανακοίνωση με 

την οποία γνωστοποιείται, ότι οι πίνακες επιτυχίας 
απεστάλησαν για ανάρτηση στις οικείες νομαρχιακές 
αυτοδιοικήσεις. Κατά των πινάκων αυτών οι ενδιαφε¬ 
ρόμενοι μπορούν να ασκήσουν ένσταση μέσα σε απο¬ 
κλειστική προθεσμία δέκα (10) ημερών, που αρχίζει από 
την επομένη της κατά τα ανωτέρω αναρτήσεώς τους. 
Το Α.Σ.Ε.Π. αποφαίνεται για το κύρος του διαγωνισμού 
και μπορεί, αν διαπιστώσει παράβαση νόμου ή κανονι¬ 
σμού είτε αυτεπαγγέλτως είτε κατόπιν ενστάσεως, να 
αποφασίσει την επανάληψή του ολικώς ή μερικώς μεταξύ 
των ιδίων υποψηφίων. Για παραλείψεις ή πλημμέλειες, 
που επιδέχονται συμπλήρωση ή διόρθωση, μπορεί το 
Α.Σ.Ε.Π., αντί επαναλήψεως του διαγωνισμού, να ανα¬ 
θέσει στην Κεντρική Επιτροπή Διαγωνισμού τη συμπλή¬ 
ρωση ή διόρθωση των παραλείψεων ή πλημμελειών. Οι 
οριστικοί πίνακες επιτυχίας αποστέλλονται από το 
Α.Σ.Ε.Π. για δημοσίευση στην Εφημερίδα της Κυβερ- 
νήσεως (Τεύχος Προκηρύξεων Α.Σ.Ε.Π.).· 

10. Στο τέλος της παρ. 11 του άρθρου 17 του ν. 
2190/1994 προστίθενται τα ακόλουθα εδάφια: 

"Από τους πίνακες επιτυχίας και με τη σειρά που 
έχουν οι υποψήφιοι σ' αυτούς, σε συνδυασμό πάντοτε 
και με τη δήλωση προτίμησής τους, καταρτίζονται οι 
πίνακες διοριστέων, που περιλαμβάνουν αριθμό διορι- 
στέων ίσο με τον αριθμό των θέσεων που προκηρύ¬ 
χθηκαν. Οι πίνακες διοριστέων δημοσιεύονται στην Ε¬ 
φημερίδα της Κυβερνήσεως (Τεύχος Προκηρύξεων 
Α.Σ.Ε.Π.). Απαγορεύεται ο διορισμός άλλου υποψηφίου 
από τον πίνακα επιτυχίας, πέραν του αριθμού των 
θέσεων που προκηρύχθηκαν και των θέσεων που κε- 
νούνται όταν υποψήφιοι που διορίστηκαν παραιτήθηκαν 
εντός εξαμήνου από του διορισμού τους." 

11. Η παρ. 13 του άρθρου 17 του ν. 2190/1994 
αντικαθίσταται ως εξής: 

"13. Αν συνεπεία των δηλώσεων προτίμησης δεν 
καλύπτονται όλες οι προκηρυχθείσες θέσεις ενός ή 
περισσότερων φορέων, προστίθενται στους οικείους 
πίνακες διοριστέων οι επόμενοι στον πίνακα επιτυχίας 
κατά τη σειρά που έχουν σε αυτόν και κατά τη σειρά 
με την οποία οι ανωτέρω φορείς αναγράφονται στην 
προκήρυξη. Αν παραμείνουν κενές θέσεις σε έναν ή 
περισσότερους φορείς συνεπεία μη αποδοχής διορισμού 
ή κωλύματος διορισμού, διατίθεται για διορισμό ο πρώτος 
κατά σειρά από τους αδιάθετους επιτυχόντες, ο οποίος 
έχει διαλάβει στη δήλωση προτίμησής του το συγκε¬ 
κριμένο φορέα και ούτω καθεξής. Αν και πάλι δεν 
καλυφθούν οι θέσεις κατά τη διαδικασία του προηγού¬ 
μενου εδαφίου, εφαρμόζονται οι διατάξεις του πρώτου 
εδαφίου της παρούσας παραγράφου. Σε κάθε περίπτω¬ 
ση, ο επιτυχών υποψήφιος που διατίθεται για διορισμό, 
βάσει της δήλωσης προτίμησής του ή κατά τη διαδικασία 
της παρούσας παραγράφου, διαγράφεται από τον πίνακα 
διοριστέων, ανεξάρτητα αν αποδεχθεί ή όχι το διορισμό 
του ή κωλυθεί ο διορισμός του λόγω ελλείψεως νόμιμης 
προϋποθέσεως. Οι διατάξεις της παρούσας παραγράφου 
εφαρμόζονται και στην περίπτωση που κενωθούν θέσεις 
λόγω παραιτήσεως του διορισθέντος εντός εξαμήνου 
από του διορισμού του." 

12. Στο άρθρο 17 του ν. 2190/1994 προστίθενται 
παράγραφοι 17 και 18, που έχουν ως εξής: 

Ί7. Υποψήφιος ο οποίος επιτυγχάνει, βάσει αμετά- 
κλητης απόφασης διοικητικού δικαστηρίου, ακύρωση της 
σειράς εγγραφής του στον πίνακα επιτυχίας, η οποία 
συνεπάγεται κατάταξή του σε ανώτερη σειρά, εντάσ¬ 
σεται στην οικεία σειρά του πίνακα επιτυχίας. Εφόσον 


η νέα σειρά παρέχει σε αυτόν δικαίωμα εγγραφής του 
στον πίνακα διοριστέων, διορίζεται σε κενή θέση της 
υπηρεσίας ή νομικού προσώπου, στην οποία βάσει της 
δήλωσης προτίμησής του θα διοριζόταν, αν εξαρχής 
είχε εγγράφει στη σειρά αυτή. Αν δεν υπάρχει κενή 
θέση διορίζεται σε προσωποπαγή θέση που συνιστάται 
με την απόφαση διορισμού και καταλαμβάνει την πρώτη 
θέση που θα κενωθεί στον οικείο φορέα, οπότε κα- 
ταργείται αυτοδικαίως η προσωποπαγής θέση. Επίσης, 
αντί διορισμού του σε προσωποπαγή θέση, μπορεί να 
ζητήσει με νέα δήλωσή του προς το Α.Σ.Ε.Π. το διορισμό 
του σε κενή θέση άλλου φορέα, στον οποίο διατίθεται 
με απόφαση του Προέδρου του Α.Σ.Ε.Π.. 

18. Υποψήφιος που αποκλείσθηκε από το διαγωνισμό, 
σύμφωνα με την παρ. 6 του άρθρου 16 του παρόντος, 
εφόσον επιτύχει ακύρωση του αποκλεισμού του, βάσει 
αμετάκλητης απόφασης διοικητικού δικαστηρίου, δι¬ 
καιούται να εξετασθεί μεμονωμένως από επιτροπή που 
συγκροτείται με απόφαση του Προέδρου του Α.Σ.Ε.Π. 
και εντάσσεται στην οικεία σειρά του πίνακα επιτυχίας, 
εφόσον έλαβε την καθορισμένη βάση της βαθμολογίας 
Αν η σειρά εγγραφής του στον πίνακα επιτυχίας παρέχει 
δικαίωμα εγγραφής του στον πίνακα διοριστέων, εφαρ¬ 
μόζεται η προηγούμενη παράγραφος 17." 

Η παρούσα παράγραφος ισχύει αναδρομικώς από 
της 8ης Απριλίου 1995, ημερομηνία διεξαγωγής του 
πανελλήνιου διαγωνισμού έτους 1995. 

Άρθρο 3 

Αντικατάσταση του άρθρου 18 του ν. 2190/1994 

Το άρθρο 18 του ν. 2190/1994, όπως τροποποιήθηκε 
και συμπληρώθηκε με το άρθρο 8 του ν. 2225/1994 
(ΦΕΚ 121 Α'), το άρθρο 1 του ν. 2247/1994 (ΦΕΚ 182 
Α'). την παρ. 3 (εδάφιο τρίτο) του άρθρου 14 του ν. 
2266/1994 (ΦΕΚ 218 Α') και το άρθρο 2 παρ. 4 του ν 
2349/1995 (ΦΕΚ 224 Α'), αντικαθίσταται ως ακολούθως: 

Άρθρο 18 

Πλήρωση θέσεων βάσει προτεραιότητας 
Διαδικασία - Διορισμός 

1. Με σειρά προτεραιότητας καλύπτονται οι θέσεις 
τακτικού προσωπικού των κατηγοριών ΠΕ. ΤΕ και ΔΕ 
και προσωπικού αντίστοιχων προσόντων με σύμβαση 
εργασίας ιδιωτικού δικαίου αορίστου χρόνου, οι οποίες, 
σύμφωνα με την παρ. 1 του άρθρου 15 του παρόντος 
δεν υπάγονται σε διαγωνισμό, καθώς και οι θέσεις 
όμοιου προσωπικού της κατηγορίας υποχρεωτικής εκ¬ 
παίδευσης (ΥΕ). Τυχόν αμφισβήτηση ως προς την υ¬ 
παγωγή των προς πλήρωση θέσεων στο παρόν άρθρο 
ή στο άρθρο 15 επιλύεται από το Α.Σ Ε.Π.. 

2. Για την προκήρυξη πλήρωσης θέσεων με σειρά 
προτεραιότητας, την υποβολή των αιτήσεων, τη συ¬ 
γκρότηση των επιτροπών διεξαγωγής της σχετικής 
διαδικασίας, τη σύνθεση, λειτουργία και αποζημίωση των 
επιτροπών εφαρμόζονται αναλόγως οι αντίστοιχες ρυθ¬ 
μίσεις που ισχύουν για την πλήρωση θέσεων με δια¬ 
γωνισμό και η κανονιστική απόφαση του άρθρου 17 
παρ. 2 του παρόντος. Τα μέλη των τοπικών επιτροπών 
του παρόντος άρθρου, οι οποίες δεν προβαίνουν σε 
βαθμολόγηση, επιτρέπεται να είναι υπάλληλοι που υ¬ 
πηρετούν στην περιφέρεια αρμοδιότητας της τοπικής 
επιτροπής. 

3. Οι υποψήφιοι για διορισμό ή πρόσληψη σε θέσεις 

για τις οποίες ως τυπικό προσόν απαιτείται τίτλος 
σπουδών δευτεροβάθμιας ή τριτοβάθμιας εκπαίδευσης, 
κατατάσσονται σε πίνακες προτεραιότητας, που καταρ¬ 
τίζονται από την κεντρική η τις τοπικές επιτροπές, 
σύμφωνα με τις επόμενες παραγράφους 4 και 5 και 
την κανονιστική απόφαση της παρ. 2 του άρθρου 17 
του παρόντος. 

4. Η σειρά κατάταξης των υποψηφίων καθορίζεται 
υε τα ακόλουθα κριτήρια: 

Α. Για θέσεις των κατηγοριών ΠΕ και ΤΕ: 

α. Εφόσον στην προκήρυξη περιλαμβάνονται θέσεις 
υπηρεσιών του Δημοσίου και των νομικών προσώπων 
της παρ. 1 του άρθρου 14 στους νομούς της Θράκης 
και σε νησιά των νομών Λέσβου, Χίου. Σάμου, Κυκλάδων, 
Καβαλας και Δωδεκάνησου, προτάσσονται κατά κατη¬ 
γορία θέσεων (ΠΕ, ΤΕ) οι υποψήφιοι που είναι μόνιμοι 
κάτοικοι του αντίστοιχου νομού ή νησιού για υπηρεσίες 
του οποίου προκηρύχθηκαν θέσεις και δηλώνουν ότι 
δέχονται να υπηρετησουν σε αυτές επί δεκαετία, του¬ 
λάχιστον. 

β. Ακολουθούν οι υποψήφιοι που έχουν διδακτορικό 
δίπλωμα Α.Ε.Ι. της ημεδαπής ή ισότιμο της αλλοδαπής 
στο ευουτερο γνωστικό αντικείμενο της ειδικότητας 
της θέσης. Μεταξύ των εχόντων διδακτορικό δίπλωμα 
προτάσσεται αυτός που έχει και μεταπτυχιακό τίτλο 
σπουδών ετήσιας τουλάχιστον φοίτησης στο ανωτέρω 
γνωστικό αντικείμενο, επεται ο υποψήφιος που εχει 
τον ανωτέρω μεταπτυχιακό τίτλο σε άλλο γνωστικό 
αντικείμενο και ακολουθεί ο υποψήφιος που εχει με¬ 
γαλύτερο βαθμό στο βασικό τίτλο σπουδών. 

γ. Επονται οι υποψήφιοι που έχουν μεταπτυχιακό 
τίτλο σπουδών Α.Ε.Ι. της ημεδαπής ή αναγνωρισμένο 
ουοιο τίτλο της αλλοδαπής, ετήσιας τουλάχιστον φοί¬ 
τησης, στο ευρύτερο γνωστικό αντικείμενο της ειδικό¬ 
τητας της θέσης. Μετσξύ των εχόντων μεταπτυχιακό 
τίτλο σπουδών προτάσσεται ο υποψήφιος που έχει και 
δεύτερο μεταπτυχιακό τίτλο σπουδών ετήσιας τουλά¬ 
χιστον φοίτησης σε οποιοδηποτε γνωστικό αντικείμενο 
και ακολουθεί ο υποψήφιος που εχει το μεγαλύτερο 
βαθμό στο βασικό τίτλο σπουδών. 

δ. Ακολουθουν οι υποψήφιοι που έχουν διδακτορικό 
δίπλωμα σε άλλο γνωστικό αντικείμενο. Μεταξύ των 
εχόντων διδακτορικό δίπλωμα προτάσσεται ο υποψήφιος 
που έχει και μεταπτυχιακό τίτλο σπουδών και ακολουθεί 
ο υποψήφιος που έχει το μεγαλύτερο βαθυο στο βασικό 
τίτλο σπουδών. 

ε. Επονται οι υποψήφιοι που έχουν τον υπό στοιχείο 
γ μεταπτυχιακό τίτλο σε άλλο γνωστικό αντικείμενο. 
Μεταξύ των εχόντων μεταπτυχιακό τίτλο προτάσσεται 
ο υποψήφιος που έχει και δεύτερο μεταπτυχιακό τίτλο 
και ακολουθεί ο υποψήφιος που έχει το μεγαλύτερο 
βαθμό στο βασικό τίτλο σπουδών. 

στ. Μετά τους ανωτέρω ακολουθουν οι λοιποί υπο¬ 
ψήφιοι κατα τη σειρά του βαθμού του βασικού τίτλου 
σπουδών, προηγουμένου του υποψηφίου που έχει με¬ 
γαλύτερο βαθμό και αν τυχόν ο βαθμός συμπέσει, 
προτάσσονται κατά την ακόλουθη σειρά: 

(α) Ανεργοι, που έχουν απολυθεί από το Δημόσιο, 
Μ.Π.Δ.Δ. και Ο.Τ.Α.. λόγω κατάργησης υπηρεσιών, ή 
απο Ν.Π.Ι.Δ. της παρ. 1 του άρθρου 14 του παρόντος, 
λόγω οριστικής διακοπής λειτουργίας μονάδων ή θέσεως 
της επιχείρησης υπό εκκαθάριση και εφόσον είχαν 
συνεχή υπηρεσία δύο (2) τουλάχιστον ετών, και δεν 
έχουν υπερβεί το τεσσαρακοστό (40ό) έτος της ηλικίας 
τους, 


(β) γονέας, σύζυγος, τέκνο, αδελφός η αδελφή υ¬ 
παλλήλου υπηρετούντος με οποιαδήποτε σχέση εργα¬ 
σίας σε υπηρεσία ή νομικό πρόσωπο της παρ. 1 του 
άρθρου 14, ο οποίος απεβίωσε κατά την εκτέλεση 
διατεταγμένης υπηρεσίας και εξαιτίας αυτής, 

(γ) τα τέκνα θυμάτων πολέμου, 

(δ) τα τέκνα πολεμιστών επί τετράμηνο τουλάχιστον 
ή τραυματιών της ζώνης των πρόσω, 

(ε) τα τέκνα συνταξιοδοτούμενων αναπήρων πολέμου, 
(στ) τα τέκνα αναπήρων και θυμάτων πολέμου αμάχου 
πληθυσμού, 

(ζ) οι πολύτεκνοι, 

(η) τα τέκνα πολυτέκνων, 

(θ) ο γονέας που βαρύνεται βάσει δικαστικής απο- 
Φάσεως ή συμβολαιογραφικής πραξεως με τη διατροφή 
των ανηλίκων τέκνων, άλλως αυτός που έχει την επι¬ 
μέλεια τους και είναι άγαμος ή χήρος ή διαζευγμένος 
ή σε διάσταση, 

(0 ο υποψήφιος που εχει τον αρχαιότερο, με βάση 
το έτος κτήσεως, βασικό τίτλο σπουδών. Αν τυχόν 
συμπεσει και το έτος κτήσεως του βασικού τίτλου 
σπουδών προτάσσεται ο υποψήφιος που έχει τα πε¬ 
ρισσότερα ανήλικα τέκνα και μεταξύ αυτών που έχουν 
ίδιο αριθμό ανήλικων τέκνων ο μεγαλύτερος στην ηλικία 
με βάση την ημερομηνία γέννησης. Προκειμένου περί 
διαζευγμένων ή συζύγων σε διάσταση, προηγείται, σε 
περίπτωση υπάρξεως ανήλικων τέκνων, αυτός που βα- 
ρύνεται βάσει δικαστικής αποφάσεως ή συμβολαιογρα¬ 
φικής πράξεως με τη διατροφή των τέκνων, άλλως 
αυτός που έχει την επιμέλειά τους. Μεταξύ αυτών που 
συμπίπτει το έτος κτήσεως του βασικού τίτλου σπουδών 
και δεν έχουν ανήλικα τέκνα, προτάσσεται ο μεγαλύ¬ 
τερος στην ηλικία. 

Β. Για θέσεις της κατηγορίας ΔΕ, εφαρμόζεται η 
σειρά με στοιχεία α' και στ' της προηγούμενης περί¬ 
πτωσης Α. Ως ημερομηνία κτήσεως του οικείου τίτλου 
σπουδών για αποφοίτους δευτεροβάθμιας εκπαίδευσης 
νοείται το έτος κατά το οποίο αυτός κτηθηκε. 

5. Όπου κατά τις κείμενες διατάξεις ή κανονισμούς 
προβλέπεται διαζευκτικώς είτε τίτλος σπουδών δευτε¬ 
ροβάθμιας εκπαίδευσης είτε ορισμένη εμπειρία, η οικεία 
υπηρεσία ή το νομικό πρόσωπο, με το προς το Α.Σ.Ε.Π. 
αίτημά τους για προκήρυξη πλήρωσης θεσεων κατά το 
παρόν άρθρο, καθορίζουν και τη σειρά προτεραιότητας 
μεταξύ των δύο κατηγοριών. Για τη σειρά κατάταξης 
μεταξύ των εχόντων εμπειρία εφαρμόζεται η διάταξη 
υπό στοιχείο α’ της περίπτωσης Α της προηγούμενης 
παραγράφου 4 και περαιτέρω λαμβάνονται υπόψη τα 
ακόλουθα κριτήρια: 

α. Ο χρόνος της εμπειρίας, μετρούμενος ανά εξά¬ 
μηνα, προηγουμένου του υποψηφίου που έχει περισ¬ 
σότερα εξάμηνα εμπειρίας. Χρόνος μικρότερος του 
εξαμήνου δεν λαμβάνεται υπόψη. 

β. Σε περίπτωση ίσου χρόνου εμπειρίας λαμβάνονται 
υπόψη κατά σειρά: (1) η βαθμίδα του τίτλου σπουδών 
που τυχόν κατέχουν, (2) ο βαθμός του τίτλου σπουδών 
και (3) η αρχαιότητα (έτος κτήσεως) του τίτλου σπου¬ 
δών. 

γ. Αν συμπέσει το έτος κτήσεως του τίτλου σπουδών 
εφαρμόζονται περαιτέρω τα κριτήρια υπό στοιχείο στ 
(α) - (θ) της περίπτωσης Α της προηγούμενης παρα¬ 
γράφου 4 και από τα κριτήρια υπό στοιχείο στ (ι) της 
ίδιας ως άνω περίπτωσης, τα αφορώντα στον αριθμό 
των ανηλίκων τέκνων και στην ηλικία. 

δ. Ο χρόνος εμπειρίας αποδεικνύεται: (1) είτε με 

τυχόν υπάρχουσα δικαστική απόφαση, από την οποία 
προκύπτει το είδος της συγκεκριμένης εργασίας που 
παρασχέθηκε και η χρονική διάρκεια της παροχής της, 
(2) είτε με όμοιου περιεχομένου βεβαίωση αρμόδιας, 
ελληνικής ή αλλοδαπής δημόσιας υπηρεσίας, (3) είτε 
με όμοια βεβαίωση νομικού προσώπου του άρθρου 14 
παρ. 1 του ν. 2190/1994. (4) είτε με όμοια βεβαίωση 
του οικείου ασφαλιστικού φορέα, (5) αν από την προσ- 
κομιζόμενη βεβαίωση του οικείου ασφαλιστικού φορέα 
δεν προκύπτει το είδος της παρασχεθείσας εργασίας, 
τότε απαιτούνται προσθέτως βεβαίωση του εργοδότη 
και υπεύθυνη /δήλωση του υποψηφίου κατά το άρθρο 8 
του ν. 1599/1986, σε συνδυασμό πάντοτε και με το 
βιβλιάριο κύριας ασφάλισης. 

6. Ειδικώς, για τις θέσεις για τις οποίες απαιτείται 
απολυτήριος τίτλος υποχρεωτικής εκπαίδευσης (κατη¬ 
γορία ΥΕ), η σειρά κατάταξης των υποψηφίων στους 
πίνακες προτεραιότητας, καθορίζεται ως ακολούθως: 

α. Προτάσσονται οι υποψήφιοι που έχουν τρία (3) 
ανήλικα τέκνα και άνω, προηγουμένου αυτού που έχει 
περισσότερα ανήλικα τέκνα. Οι υποψήφιοι της παρούσας 
περίπτωσης καταλαμβάνουν μέχρι το 25% των προς 
πλήρωση θέσεων κατά κλάδο ή ειδικότητα. Μεταξύ των 
υποψηφίων που έχουν ίδιο αριθμό ανηλίκων τέκνων 
εφαρμόζεται η σειρά των κριτηρίων υπό στοιχείο στ 
(γ) έως (στ) και (θ) της περίπτωσης Α της παρ. 4 του 
παρόντος άρθρου και σκολουθεί το κριτήριο της ηλικίας, 
προηγουμένου του μεγαλυτέρου με βάση την ημερομηνία 
γέννησης. 

β. Μεταξύ των υπόλοιπων υποψηφίων προτάσσονται 
τα τέκνα πολύτεκνων οικογενειών, προηγουμένου με¬ 
ταξύ αυτών του υποψηφίου που ανήκει στην πολυμε- 
λέστερη, από άποψη αριθμού τέκνων, οικογένεια και 
ούτω καθεξής. Οι υποψήφιοι της παρούσας περίπτωσης 
καταλαμβάνουν μέχρι το 25% των προς πλήρωση θέ¬ 
σεων κατά κλάδο ή ειδικότητα. Μεταξύ των υποψηφίων 
που ανήκουν σε πολύτεκνες οικογένειες με τον ίδιο 
αριθμό τέκνων εφαρμόζεται η σειρά των κριτηρίων υπό 
στοιχείο στ' (γ) έως (στ), (θ) και (ι) της περίπτωσης Α 
της παρ. 4 του παρόντος άρθρου. Ως ημερομηνία 
κτήσεως του οικείου τίτλου σπουδών νοείται το έτος 
κατά το οποίο αυτός κτήθηκε. 

γ. Ποσοστό έως 20% καταλαμβάνεται από νέους 
ηλικίας έως και 28 ετών, στους οποίους περιλαμβάνονται 
και οι υποψήφιοι των αυτών ηλικιών των προηγούμενων 
περιπτώσεων α' και β', που δεν περιλήφθηκαν στον 
αριθμό που αντιστοιχεί στο ποσοστό 25% των θέσεων 
που καταλαμβάνει η δική τους κατηγορία, ως ακολούθως: 
προηγείται ο μεγαλύτερος στην ηλικία με βάση την 
ημερομηνία γέννησης. Μεταξύ των υποψηφίων που 
έχουν την ίδια ημερομηνία γέννησης εφαρμόζεται η 
σειρά των κριτηρίων υπό στοιχείο στ' (γ) έως (στ) και 
(θ) της περίπτωσης Α της παρ. 4 του παρόντος άρθρου 
και ακολουθούν κατά σειρά τα κριτήρια της αρχαιότητας 
(έτος κτήσεως) του τίτλου σπουδών και του αριθμού 
των ανηλίκων τέκνων. 

δ. Μεταξύ των υποψηφίων ηλικίας άνω των 28 ετών, 
στους οποίους περιλαμβάνονται και οι υποψήφιοι ηλικίας 
άνω των 28 ετών των προηγούμενων περιπτώσεων α' 
και β', που δεν περιλήφθηκαν στον αριθμό που αντι¬ 
στοιχεί στο ποσοστό 25% των θέσεων που καταλαμβάνει 
η δική τους κατηγορία , προτάσσεται ο υποψήφιος που 
έχει τον αρχαιότερο, ως προς το έτος κτήσεως, απο¬ 
λυτήριο τίτλο υποχρεωτικής εκπαίδευσης. Οι υποψήφιοι 
της παρούσας ομάδας καταλαμβάνουν μέχρι το 30% 

των προς πλήρωση θέσεων, κατά κλάδο ή ειδικότητα. 
Μεταξύ των υποψηφίων που έχουν το ίδιο έτος κτήσεως 
του τίτλου σπουδών εφαρμόζεται η σειρά των κριτηρίων 
υπό στοιχείο στ' (γ) έως (στ) και (θ) της περίπτωσης 
Α της παρ. 4 του παρόντος άρθρου και ακολουθούν 
τα κριτήρια του αριθμού των ανηλίκων τέκνων και της 
ηλικίας, προηγουμένου του μεγαλυτέρου. 

Μεταξύ των υποψηφίων κάθε ομάδας (α , β', γ και 
δ'), εφόσον στην προκήρυξη περιλαμβάνονται θέσεις 
υπηρεσιών του Δημοσίου και των νομικών προσώπων 
της παρ. 1 του άρθρου 14 στους νομούς της Θράκης 
και σε νησιά των νομών Λέσβου, Χίου, Σόυου, Κυκλάδων, 
Καβάλας και Δωδεκάνησου, προτάσσονται οι υποψήφιοι 
που είναι μόνιμοι κάτοικοι του αντίστοιχου νομού ή 
νησιού για υπηρεσίες του οποίου προκηρύχθηκαν θέσεις 
και δηλώνουν ότι δέχονται να υπηρετήσουν σε αυτές 
επί δεκαετία τουλάχιστον. Εφόσον μεταξύ των υποψη¬ 
φίων κάθε ομάδας περιλαμβάνονται άνεργοι που έχουν 
απολυθεί από το Δημόσιο, Ν.Π.Δ.Δ. η Ο.Τ.Α. λόγω 
κατάργησης υπηρεσιών ή από Ν.Π.Ι.Δ. της παρ 1 του 
άρθρου 14 λόγω οριστικής διακοπής λειτουργίας μο¬ 
νάδων ή θέσεως της επιχείρησης υπό εκκαθάριση και 
είχαν συνεχή υπηρεσία δύο (2) τουλάχιστον ετών και 
δεν έχουν υπερβεί το τεσσαρακοστό (40ό) έτος της 
ηλικίας τους, προτάσσονται των λοιπών υποψηφίων της 
αυτής ομάδας, με επιφύλαξη, όπου συντρέχει περίπτω¬ 
ση, της προτεραιότητας των υποψηφίων του προηγού¬ 
μενου εδαφίου. Για τον υπολογισμό των ποσοστών 
κατανομής των προς πλήρωση θέσεων στις τέσσερις 
ομάδες (α', β'. γ'. δ'), οι κλάδοι ή ειδικότητες της κατη¬ 
γορίας ΥΕ για τις οποίες απαιτούνται τα ίδια τυπικά 
προσόντα, νοούνται ως ένας ενιαίος κλάδος ή ειδικό¬ 
τητα. 

7. Πλέον των προσόντων, που προβλέπονται από τις 
κείμενες διατάξεις ή κανονισμούς, μπορεί για ορισμένες 
ειδικότητες συγκεκριμένων υπηρεσιών ή νομικών προ¬ 
σώπων, να τεθούν στην προκήρυξη πρόσθετα προσόντα 
ύστερα από αίτημα του οικείου φορέα και σύμφωνη 
γνώμη του Α.Σ.Ε.Π.. 

8. Το κατά τις παραγράφους 4, 5 και 6 του παρόντος 
άρθρου πλεονέκτημα των προτιμώμενων κατηγοριών 
υποψηφίων (μόνιμοι κάτοικοι Θράκης και νησιών, άνεργοι 
που έχουν απολυθεί λογω κατάργησης υπηρεσιών, συγ¬ 
γενείς προσώπου που απεβίωσε κατά την εκτέλεση 
διατεταγμένης υπηρεσίας και εξαιτίας αυτής, πολύτε¬ 
κνοι. τέκνα πολυτέκνων, γονέας που βαρύνεται βάσει 
δικαστικής αποφάσεως ή συμβολαιογραφικής πρόξεως 
με τη διατροφή των ανηλίκων τέκνων, άλλως αυτός 
που έχει την επιμέλειά τους και είναι άγαμος ή χήρος 
ή διαζευγμένος ή σε διάσταση, γονέας με ανήλικα 
τέκνα, τέκνα θυμάτων πολέμου, τέκνα συνταξιοδοτού- 
μενων αναπήρων πολέμου, τέκνα αναπήρων και θυμάτων 
πολέμου αμάχου πληθυσμού και τέκνα πολεμιστών επί 
τετράμηνο τουλάχιστον ή τραυματιών ζώνης των πρόσω) 
ισχύει μόνο για ένσ μέλος της ίδιας οικογένειας για 
τις προκηρύξεις πληρώσεως θέσεων που εκδίδονται 
κατά το ίδιο ημερολογιακό έτος. Από τα μέλη της ίδιας 
οικογένειας που μετέχουν σε διαδικασίες που άρχισαν 
με διαφορετικές προκηρύξεις, διορίζεται εκείνος ο ο¬ 
ποίος μετέχει στη διαδικασία της χρονικώς προηγού¬ 
μενης προκηρύξεως. Αν όμως τα μέλη αυτά μετέχουν 
στη διαδικασία της ίδιας προκηρύξεως, διορίζεται ο 
έχων τη μεγαλύτερη ηλικία και αν πρόκειται για διδύμους, 
εκείνος τον οποίο θα ευνοήσει η κλήρωση. Σε περίπτωση 
διαζυγίου των συζύγων, καθόσον αφορά στο πλεονέ- 

κτήμα της πολυτεκνίας, καθώς και σε περίπτωση διά¬ 
στασης των συζύγων, καθόσον αφορά σε όλα τα ανω¬ 
τέρω πλεονεκτήματα, προηγείται ο βαρυνόμενος, βάσει 
δικαστικής αποφασεως η συμβολαιονραφικης πράξεως, 
με τη διατροφή των τέκνων, άλλως αυτός που έχει την 
επιμελεια τους. 

9 Οι πίνακες προτεραιότητας των υποψηφίων του 
παρόντος άρθρου, αναρτωνται στην έδρα της οικείας 
Νομαρχιακής Αυτοδιοίκησης. Κάθε υποψήφιος δικαιούται 
να λαβει γνώση της αιτιολογίας με την οποία καθορί¬ 
στηκε η σειρά προτεραιότητας τόσο του ίδιου όσο και 
των συνυποψήφιων του. Η αιτιολογία αυτή συνίσταται 
στην παράθεση στον οικείο πίνακα προτεραιότητας των 
στοιχείων και κριτηρίων, με βάση τα οποία καθορίστηκε 
η σειρά προτεραιότητας κάθε υποψηφίου. Οι διατάξεις 
των παρ. 10-18 του άρθρου 17 εφαρμόζονται αναλόγως 
και στη διαδικασία του παρόντος άρθρου. 

10. Οι διοριζόμενοι, σύμφωνα με τις διατάξεις της 
παρ. 6 του άρθρου 14 ιπαλιννοστουντες Πόντιοι ομο¬ 
γενείς) της παρ. 5 του άρθρου 17 και των παρ. 4, 5 
και 6 του παρόντος άρθρου (μόνιμοι κάτοικοι των νομών 
της Θράκης και των νησιών των νομών Λέσβου. Χίου, 
Σάμου, Κυκλάδων, Καβάλας και Δωδεκάνησου), οι οποίοι 
αναλαμβάνουν με δήλωση τους την υποχρέωση παρα¬ 
μονής τους επί ορισυένο χρονικο διάστημα στον τόπο 
διορισμού τους, δεν μετατίθενται ούτε αποσπώνται έ¬ 
κτος της αντίστοιχης περιοχής πριν συμπληρωθεί ο 
χρόνος υποχρεωτικής παραμονής τους σε αυτή. Κάθε 
πράξη μετάθεσης η απόσπασής τους, χωρίς καμία ε¬ 
ξαίρεση, είναι αυτοδικαίως άκυρη και θεωρείται ως 
ουδέποτε εκδοθείσα. Η απαγόρευση της παρούσας 
παραγράφου δεν ισχύει αποκλειστικά και μόνο σε πε¬ 
ρίπτωση εισαγωγής υπαλλήλου στην Εθνική Σχολή Δη¬ 
μοσίας Διοίκησης. 

11. Κατά τον υπολογισμό των θέσεων βάσει των 
ποσοστών που προβλέπονται στην παρ. 6 του παρόντος 
αοθρου και στην παρ. 11 του άρθρου 21 του παρόντος 
νόμου, οι θέσεις που τυχόν περισσεύουν μετά την 
αρχική κατανομή προστίθενται ανα μία κατα τη σειρά 
των ομάδων 

12. Για το διαχωρισμό των υποψηφίων στις προβλε- 
πομενες από την παρ. 6 του παρόντος άρθρου και την 
παρ. 11 του άρθρου 21 ομάδες ηλικιών, το όριο ηλικίας 
υπολογίζεται με βάση την ημερομηνία δημοσίευσης της 
σχετικής προκήρυξης στην Εφημερίδα της Κυβερνή- 
σεως, οσον αφορά στην εφαρμογή της παρ. 6 του 
παρόντος άρθρου, και την ημερομηνία της ανάρτησης 
της ανσκοινώσεως η της τελευταίας δημοσίευσης της 
ανακοινώσεως στον τοπικό Τύπο, εφόσον η τελευταία 
δημοσίευση γίνει μετά την ανάρτηση, όσον αφορά στην 
εφαρμογή της παρ. 11 του άρθρου 21. 

13. Η ιδιότητα του πολυτέκνου αποδεικνύεται από 
πιστοποιητικό δήμου ή κοινότητας που περιέχει όλα τα 
γεγονότα, των οποίων η συνδρομή αποτελεί προϋπό¬ 
θεση για την κατά νόμο κτηση της ιδιότητας του 
πολυτέκνου ή από πιστοποιητικό της Ανωτάτης Συνο¬ 
μοσπονδίας Πολυτέκνων Ελλάδος (Α.Σ.Π.Ε.). 

14. η αντιστοιχία της βαθμολογικής ή αξιολογικής 
κλίμακας των τίτλων σπουδών εκπαιδευτικών ιδρυμάτων 
της αλλοδαπής προς τη βαθμολογική κλίμακα των τίτλων 
σπουδών Α.Ε.Ι. και Τ.Ε.Ι. της ημεδαπής καθορίζεται από 
το ΔΙ.Κ.Α.Τ.Σ.Α. και το Ι.Τ.Ε., αντίστοιχα, και μπορεί να 
αναγράφεται στις βεβαιώσεις ισοτιμιών που χορηγούνται 
απο αυτα Στις περιπτώσεις κατά τις οποίες οι τίτλοι 
σπουδών των εκπαιδευτικών ιδρυμάτων της αλλοδαπής 


δεν αναγράφουν βαθμολογία ή αξιολογικούς χαρακτη¬ 
ρισμούς, τα ανωτέρω όργανα καθορίζουν τη βαθμολογική 
αντιστοιχία κατ' εκτίμηση των τυχόν λοιπών στοιχείων 
ή εγγράφων του οικείου εκπαιδευτικού ιδρύματος και 
αν τούτο δεν είναι εφικτό, θεωρείται ότι ο σχετικός 
τίτλος φέρει τον κατώτατο βαθμό του αντίστοιχου 
ελληνικού Α.Ε.Ι. ή Τ.Ε.Ι.. 

15. Η απόδειξη της μόνιμης κατοικίας γίνεται όπως 
ορίζεται στην παρ. 8 του άρθρου 17 του παρόντος." 

Άρθρο 4 

Αντικατάσταση του άρθρου 19 του ν. 2190/1994 

1. Το άρθρο 19 του ν. 2190/1994 αντικαθίσταται ως 
ακολούθως: 

"Άρθρο 19 

Πλήρωσή θέσεων ειδικού επιστημονικού προσωπικού 
και υπαλλήλων επί θητεία 

1. Για την προκήρυξή πλήρωσης θέσεων ειδικού 
επιστημονικού προσωπικού του άρθρου 103 παρ. 3 του 
Συντάγματος ή αντίστοιχου επιστημονικού προσωπικού 
των Ν.Π.Ι.Δ. της παρ. 1 του άρθρου 14 του παρόντος 
και την υποβολή των αιτήσεων, εφαρμόζονται αναλόγως 
οι διατάξεις του άρθρου 16. εξαιρούμενων εκείνων που 
η εφαρμογή τους προϋποθέτει διαγωνισμό. 

2. Η επιλογή του ειδικού επιστημονικού προσωπικού 
γίνεται ύστερα από εκτίμηση των τυπικών και ουσια¬ 
στικών προσόντων των υποψηφίων, λαμβανομένων υ¬ 
πόψη και των τίτλων σπουδών, από πενταμελή επιτροπή 
που συγκροτείται κάθε φορά με απόφαση της ολομέλειας 
του Α.Σ.Ε.Π.. Η εκτίμηση των τυπικών και ουσιαστικών 
προσόντων αποσκοπεί στη διακρίβωση της εν γένει 
καταλληλότητας του υποψηφίου για τα καθήκοντα της 
συγκεκριμένης θέσης. Για το σκοπό αυτόν η επιτροπή 
μπορεί να προβαίνει και σε δημόσια συνέντευξη με τους 
υποψηφίους, 

3. Η επιτροπή επιλογής αποτελείται από δύο {2) 
μέλη του Α.Σ.Ε.Π., απο τα οποία το ένα ορίζεται 
πρόεδρος, δύο (2) οποιοσδήποτε βαθμίδας καθηγητές 
Α.Ε.Ι. του αντίστοιχου αντικειμένου και έναν (1) ειδικό 
επιστήμονα ως εκπρόσωπο της οικείας υπηρεσίας ή 
νομικού προσώπου της παρ. 1 του άρθρου 14 του 
παρόντος. Ένα από τα μέλη της επιτροπής ορίζεται 
εισηγητής με απόφαση του προέδρου της. Με όμοια 
απόφαση ορίζονται μέχρι τρεις βοηθοί του εισηγητή 
από υπαλλήλους κατηγορίας ΠΕ ή ειδικό επιστημονικό 
προσωπικό του Α.Σ.Ε.Π. ή άλλων υπηρεσιών ή νομικών 
προσώπων της παρ. 1 του άρθρου 14. Ο γραμματέας 
της επιτροπής ορίζεται με τον αναπληρωτή του με 
απόφαση του προέδρου της από υπαλλήλους κατηγο¬ 
ρίας ΠΕ του Α.Σ.Ε.Π. ή του Υπουργείου Εσωτερικών, 
Δημόσιας Διοίκησης και Αποκέντρωσης. 

4. Τα μέλη της ανωτέρω επιτροπής προτείνονται: 
α) από τον Πρόεδρο του Α.Σ.Ε.Π., καθόσον αφορά τα 
μέλη του, β) από τους οικείους πρυτάνεις, ύστερα από 
αίτημα του Προέδρου του Α.Σ.Ε.Π., καθόσον αφορά 
τους καθηγητές Α.Ε.Ι. και γ) από τον προϊστάμενο της 
οικείας αρχής ή το μονομελές όργανο διοίκησης του 
νομικού προσώπου και, αν δεν υπάρχει, από τον πρόεδρο 
του διοικητικού του συμβουλίου, ύστερα από αίτημα του 
Προέδρου του Α.Σ.Ε.Π., καθόσον αφορά τον ειδικό 
επιστήμονα. 

5. Η επιτροπή κρίνει και καθορίζει με αιτιολογημένη 

απόφασή της τη σειρά προτεραιότητας στους πίνακες 
επιτυχίας με βάση τους τίτλους σπουδών, αρχικούς και 
μεταπτυχιακούς, τη βαθμολογία των τίτλων αυτών, τη 
γνώση ξένων γλωσσών, την τυχόν εμπειρία, τις επι¬ 
στημονικές εργασίες και άλλες συναφείς δραστηριότη¬ 
τες των υποψηφίων, καθώς και το πόρισμα που απο¬ 
κομίζει από την ατομική συνέντευξη, την οποία πραγ¬ 
ματοποιεί με καθένα από αυτούς. Η διαδικασία αυτή 
τηρείται, κατά την κρίση της επιτροπής, είτε ενιαίως 
είτε κατά στάδια, κατά τα οποία γίνεται διαδοχική 
εκτίμηση των προσόντων των υποψηφίων, αποκλεισμέ¬ 
νων εκείνων από αυτούς που δεν πληρούν τα κριτήρια 
των επόμενων σταδίων. 

6. Οι πίνακες επιτυχίας αναρτώνται στα καταστήματα 
των οικείων Νομαρχιακών Αυτοδιοικήσεων. Οι διατάξεις 
των παρ. 6 και 9, του τέταρτου, πέμπτου και έκτου 
εδαφίου της παρ. 10, οι διατάξεις των παρ. 11-15, του 
πρώτου εδαφίου της παρ. 16 και οι διατάξεις των παρ. 
17 και 18 του άρθρου 17 εφαρμόζονται αναλόγως και 
στη διαδικασία του παρόντος άρθρου. Κατά των ανωτέρω 
πινάκων οι ενδιαφερόμενοι μπορούν να ασκήσουν έν¬ 
σταση μέσα σε προθεσμία δέκα (10) ημερών, που αρχίζει 
από την επομένη της ανάρτησής τους. Η ένσταση 
επιτρέπεται για λόγους νομιμότητας και όχι για την 
ουσιαστική εκτίμηση της επιτροπής. Η ένσταση ασκείται 
ενώπιον του Α.Σ.Ε.Π. και κατά την εκδίκασή της δεν 
μετέχουν τα μέλη του Α.Σ.Ε.Π. που συμμετείχαν στην 
επιτροπή επιλογής του παρόντος άρθρου. 

7. Η πλήρωση θέσεων υπαλλήλων επί θητεία γίνεται 
σύμφωνα με το παρόν άρθρο." 

2. Ειδικές διατάξεις που προβλέπουν πρόσληψη ει¬ 
δικού επιστημονικού προσωπικού κατά παρέκκλιση του 
ν. 2190/1994 καταργούνται. 

3. Οι διατάξεις του παρόντος άρθρου δεν εφαρμό¬ 
ζονται στους φορείς που υπάγονται στις ειδικές ρυθ¬ 
μίσεις της παραγράφου 3 του άρθρου 1 του παρόντος 
νόμου. 

Άρθρο 5 

Συμπλήρωση του άρθρου 21 του ν. 2190/1994 

1. Στο τέλος της παρ. 2 του άρθρου 21 του ν. 
2190/1994 προστίθεται το ακόλουθο εδάφιο: 

"Ο υπολογισμός του κατά το πρώτο εδάφιο δωδε¬ 
καμήνου γίνεται με αφετηρία την τελευταία ημέρα της 
προθεσμίας υποβολής των αιτήσεων και προς τα πίσω." 

Τα δύο πρώτα εδάφια της παρ. 6 του άρθρου 21 του 
ν. 2190/1994, όπως η παράγραφος αυτή τροποποιήθηκε 
με το άρθρο 8 παρ. 10, περίπτωση στ' του ν. 2225/1994, 
αντικαθίστανται με το ακόλουθο εδάφιο: 

"Το προσωπικό του παρόντος άρθρου πρέπει να έχει 
συμπληρώσει το 18ο έτος της ηλικίας του, να μην έχει 
υπερβεί το 65ο έτος και να μην έχει κώλυμα κατά το 
άρθρο 22 του Υπαλληλικού Κώδικα (π.δ. 611/1977), με 
επιφύλαξη των ειδικών διατάξεων του άρθρου 4 παρ. 
6 του ν. 2207/1994." 

2. Στην παρ. 7 του άρθρου 21 του ν. 2190/1994 
προστίθεται εδάφιο, που έχει ως εξής: 

"Απαγορεύεται η πρόσληψη προσωπικού του παρό¬ 
ντος άρθρου χωρίς το τυπικό προσόν τουλάχιστον του 
απολυτηρίου δημοτικού σχολείου, εκτός αν δεν υπάρ¬ 
χουν υποψήφιοι με το τυπικό αυτό προσόν. Εξαιρούνται 
οι απασχολούμενοι ως εργάτες σε χειρωνακτικές ερ¬ 
γασίες, ως δασοπυροσβέστες ή ως μεταφορείς αντι¬ 
κειμένων και το προσωπικό καθαριότητας." 


3. Η παρ. 9 του άρθρου 21 του ν. 2190/1994, όπως 
συμπληρώθηκε με την παρ. 7 του άρθρου 2 του ν 
2349/1995, αντικαθίσταται ως εξής: 

Ή ανακοίνωση αναρτάται στο κατάστημα της οικείας 
υπηρεσίας και στο κατάστημα του δήμου ή της κοινό¬ 
τητας, στην οποία αυτή εδρεύει. Για κάθε ανάρτηση 
συντάσσεται πρακτικό που υπογράφεται από τον ενερ- 
γούντα την ανάρτηση και έναν ακόμη υπάλληλο της 
υπηρεσίας ή του δήμου ή της κοινότητας. ΠερΙληιίη 
της ανακοίνωσης δημοσιεύεται σε δύο (2) τουλάχιστον 
ημερήσιες ή εβδομαδιαίες τοπικές εφημερίδες της έδρας 
του νομού, εφόσον εκδίδονται. Στην περίληψη αναφέ- 
ρσνται υποχρεωπκώς τα στοιχεία της παρ. 8 και τα 
όρια ηλικίας της παρ. 6. Οι ενδιαφερόμενοι μπορεί να 
υποβάλουν στο Α.Σ.Ε.Π. ενστάσεις κατά της ανακοι- 
νώσεως της παραγράφου αυτής μέσα σε αποκλειστική 
προθεσμία, η οποία λήγει μετά την πάροδο δέκα (10) 
ημερών από την ανάρτηση ή από την τελευταία δημο¬ 
σίευση της ανακοινώσεως, εφόσον η τελευταία δημο¬ 
σίευση γίνει μετά την ανάρτηση." 

4. α) Στην παρ. 11 εδάφιο (α.α.) υπεδάφιο τρίτο του 
άρθρου 21 του ν. 2190/1994, όπως αντικαταστάθηκε 
με την παρ. 16 του άρθρου 1 του ν. 2247/1994 (ΦΕΚ 
182 Α'), η φράση "η άγαμη ή χήρα ή διαζευγμένη ή σε 
διάσταση μητέρα, εφόσον έχει την επιμέλεια των τέκνων" 
αντικαθίσταται με τη φράση "γονέας που βαρύνεται 
βάσει δικαστικής αποφάσεως ή συμβολαιογραφικής πρά- 
ξεως με τη διατροφή των ανηλίκων τέκνων, άλλως 
αυτός που έχει την επιμέλειά τους και είναι άγαμος ή 
χήρος ή διαζευγμένος ή σε διάσταση." 

β) Στην παρ. 11 εδάφιο (α.γ.) υπεδάφιο πρώτο του 
άρθρου 21 του ν. 2190/1994, όπως αντικαταστάθηκε 
με την παρ. 16 του άρθρου 1 του ν. 2247/1994 (ΦΕΚ 
182 Α'), από τη φράση "και έχουν την επιμέλεια ενήλικων 
τέκνων" διαγράφεται η λέξη "ενήλικων". 

γ) Η παρ. 11 εδάφιο (α.γ.) υπεδάφιο δεύτερο του 
άρθρου 21 του ν. 2190/1994, όπως αντικαταστάθηκε 
με την παρ. 16 του άρθρου 1 του ν. 2247/1994 (ΦΕΚ 
182 Α'), αντικαθίσταται ως εξής: 

"Η αναπηρία ή η αδυναμία αυτοεξυπηρέτησης απο- 
δεικνύεται με βεβαίωση είτε των κατά το ν 1648/1986 
υγειονομικών επιτροπών είτε της Υγειονομικής Επιτρο¬ 
πής του οικείου ασφαλιστικού φορέα, την οποία οι 
ανωτέρω επιτροπές υποχρεούνται να χορηγούν μετά 
από αίτηση του ενδιαφερομένου." 

5. α) Στο δεύτερο εδάφιο της παρ. 11 του άρθρου 
21 του ν. 2190/1994, όπως αντικαταστάθηκε με την 
παρ. 16 του άρθρου 1 του ν. 2247/1994. μετά το πρώτο 
υπεδάφιο αυτής, προστίθεται: 

"Σε περίπτωση επιτυχίας περισσότερων μελών της 
ίδιας οικογένειας προσλαμβάνεται ο έχων τη μεγαλύτερη 
ηλικία και αν πρόκειται για διδύμους εκείνος τον οποίο 
θα ευνοήσει η κλήρωση." 

β) Στο τέλος του τρίτου εδαφίου της περίπτωσης 
δ' της παρ. 11 του άρθρου 21 του ν. 2190/1994, όπως 
αντικαταστάθηκε με την παρ. 16 του άρθρου 1 του ν. 
2247/1994, προστίθεται η ακόλουθη περίοδος: 

"Δεν θεωρείται άνεργος εκείνος που έχει εισόδημα 
από οποιαδήποτε πηγή, το οποίο επί ετήσιας βάσεως 
είναι ίσο ή μεγαλύτερο από το δωδεκαπλάσιο του 
μηνιαίου επιδόματος ανεργίας που καταβάλλεται από 
το αρμόδιο ταμείο ανεργίας." 

6. Το εδάφιο που προστέθηκε στο τέλος της παρ. 
11 του άρθρου 21 του ν. 2190/1994 με την παρ. 8 του 
άρθρου 2 του ν. 2349/1995 (ΦΕΚ 224 Α'), αντικαθίσταται 

ως ακολούθως: 

Οι πίνακες καταταξεως των υποψηφίων της παρού¬ 
σας παραγράφου αναρτώνται στο κατάστημα της οικείας 
υπηρεσίας. Για κάθε ανάρτηση συντάσσεται πρακτικό 
που υπογράφεται απο δυο υπαλλήλους της υπηρεοίας. 
Κατα των πινάκων αυτών οι ενδιαφερόμενοι μπορούν 
να ασκήοουν ένσταση ενώπιον του Α.Σ.Ε.Π. μέσα σε 
αποκλειστική προθεσμία, η οποία αρχίζει την επομένη 
της αναρτησεως των πινάκων και λήγει μετά την πάροδο 
δέκα (10) ημερών από την ανάρτησή τους." 

Η πσρ. 14 του άρθρου 21 του ν. 2190/1994 αντικα¬ 
θίσταται ως εξής: 

" 14. Αν για την πρόσληψη προσωπικού του παρόντος 
άρθρου απαιτούνται προσόντα ειδικού επιστημονικού 
προσωπικού, η σειρά προτεραιότητας καθορίζεται κατ’ 
εφαρμογή των διατάξεων της παρ. 4Α (β—στ) του 
άρθρου 18 του παρόντος. - 

7. Στο τέλος της παρ. 15 του άρθρου 21 του ν. 
2190/1994 προστίθενται τα ακόλουθα εδάφια: 

Εάν κατά τον έλεγχο διαπιστωθεί ότι απασχολείται 
η' απασχολήθηκε προσωπικό κατα παραβαση των δια¬ 
τάξεων του παρόντος άρθρου γίνεται, πέραν των κυ¬ 
ρώσεων που προβλεπονται απο τις παραγράφους 4 και 
5 του παρόντος άρθρου, και καταλογισμός του συνόλου 
των αποδοχών που καταβλήθηκαν στο παρανόμως α¬ 
πασχολούμενο ή απασχοληθέν προσωπικό. Αρμόδιο για 
τον καταλογισμό όργανο, βάσει της έκθεσης του Επι¬ 
θεωρητή του Α.Σ.Ε.Π., είναι ο διατάκτης του φορέα 
στον οποίο έγινε η παράνομη πρόσληψη. Ο καταλογι¬ 
σμός γίνεται εις ολοκληρον εις βάρος των, κατά την 
έκθεση του επιθεωρητή του Α.Σ.Ε.Π., υπευθύνων για 
τις παράνομες προσλήψεις και εις βάρος των λαβόντων 
εφόσον διαπιστωθεί ότι απο δόλο η βαρεία αμέλεια 
συνεπραξαν στη μη νόμιμη πρόσληψή τους. Τα ποσά 
των καταλογισμών παρακρατουνται από τις μηνιαίες 
αποδοχές των βαρυνομένων με αυτούς, σε ποσοστό 
οχι μείζον του μισού των αποδοχών αυτών, μέχρις ότου 
συμπληρωθεί το ποσο του καταλογισμού. Η πράξη 
καταλογισμού κοινοποιείται υποχρεωτικώς στο Α.Σ.Ε.Π. 
απο το αρμόδιό για την έκδοσή της όργανο. Οι ανωτέρω 
καταλογιστικές αποφάσεις προσβάλλονται με έφεση 
ενώπιον του Ελεγκτικού Συνεδρίου." 

8. Στο άρθρο 21 του ν. 2190/1994 προστίθενται 
παρ. 18. 19 και 20, που έχουν ως εξής: 

'18 Ο Ο.Τ.Ε. για τις υπηρεσίες του πληροφοριών 
καταλόγων συνδρομητών των πόλεων Αθήνας, Θεσσα¬ 
λονίκης και Πάτρας μπορεί, για απασχόληση ως τρεις 
(3) ώρες την ημέρα, που δεν θα υπερβαίνει συνολικά 
για κάθε απασχολούμενο τους τρεις (3) μήνες κατ' 
έτος, να προσλαμβάνει με το παρόν άρθρο μόνο φοι¬ 
τητές τριτοβάθμιας εκπαίδευσης. Προκειμένου για την 
Ολυμπιακή Αεροπορία Α.Ε. οι πίνακες κατάταξης των 
υποψηφίων κατά τα προβλεπόμενα στο παρόν άρθρο 
ισχυουν για μία τριετία από την κατάρτισή τους, Η 
πρόσληψη του εκάστοτε αναγκαίου προσωπικού κατά 
τη διάρκεια της τριετίας γίνεται από τους ανωτέρω 
πίνακες με τη σειρά που οι υποψήφιοι περιλαμβάνονται 
σε αυτους. Προσωπικό το οποίο έχει αποδεδειγμένα 
αξιολογηθεί από προηγούμενη απασχόλησή του ως 
ακατάλληλο δεν προσλαμβάνεται εκ νέου και διαγρά¬ 
φεται απο τον οικείο πίνακα. 

19. Το ευκαιριακά απασχολούμενο με σύμβαση μιας 
ημέρας προσωπικό του Ο.Π.Α,Π. και του Ο.Δ.Ι.Ε. προσ¬ 
λαμβάνεται εφεξής από κατάλογο υποψηφίων που κα¬ 
ταρτίζεται σύμφωνα με τα κριτήρια της παρ. 11 του 


παρόντος άρθρου, εφαρμοζομένων και των παραγράφων 
7-10 αυτού. Ο κατάλογος ισχύει μέχρι την 31η Δεκεμ¬ 
βρίου κάθε έτους. Με την ανακοίνωση για υποβολή 
αιτήσεων καθορίζεται ο ανώτατος αριθμός του προσω¬ 
πικού που θα απασχοληθεί και η απασχόληση γίνεται 
με τη σειρά των υποψηφίων στον κατάλογο ανά κατη¬ 
γορία υποψηφίων, σύμφωνα με τις διακρίσεις της παρ. 
11 του παρόντος άρθρου. Αν κατά την ημέρα απασχό¬ 
λησης δεν προσέλθουν όλοι οι δικαιούμενοι να απα¬ 
σχοληθούν βάσει του καταλόγου, ο Ο.Π.Α,Π. και ο 
Ο.Δ.Ι.Ε., αντίστοιχα, καλεί προς συμπλήρωση του απαι- 
τούμενου αριθμού τους επόμενους χωρίς δέσμευση από 
τη σειρά που έχουν στον κατάλογο, η οποία πάντως 
τηρείται εφόσον είναι δυνατόν υπό τις συγκεκριμένες 
συνθήκες του επείγοντος χαρακτήρα της αναπληρωσης. 
Υποψήφιοι που περιλαμβάνονται στον κατάλογο, εφόσον 
αποδεδειγμένα δεν προσέλθουν για απασχόληση επι 
πέντε συνεχείς φορές, διαγράφονται. Αν εξαντληθεί ο 
κατάλογος ή οι εγγεγραμμένοι δεν προσέλθουν για 
απασχόληση, ο Ο.Π.Α,Π. και ο Ο.Δ.Ι.Ε. προσλαμβάνουν 
ελεύθερα το απαιτούμενο προσωπικό με σύμβαση μιας 
ημέρας κάθε φορά. Οι διατάξεις της παρούσας παρα¬ 
γράφου δεν ισχύουν για προσωπικό από το ανωτέρω 
που απασχολείται έως τρεις ημέρες την εβδομάδα. 

Οι πρώτοι κατάλογοι κατ εφαρμογή της παρούσας 
διάταξης για τον Ο.Π.Α,Π. και τον Ο.Δ.Ι.Ε. θα ισχύσουν 
από 1ης Ιανουάριου 1998. 

Οι φοιτητές τριτοβάθμιας εκπαίδευσης προσλαμβα- 
ντονται ως ευκαιριακά απασχολούμενο προσωπικό κατα 
προτίμηση έναντι των λοιπών υποψηφίων. 

20. Οι οικείοι φορείς προσλαμβάνουν το προσωπικό 
με σύμβαση εργασίας ιδιωτικού δικαίου ορισμένου χρό¬ 
νου κατά το παρόν άρθρο αμέσως μετά την κατάρτιση 
των πινάκων κατάταξης των υποψηφίων χωρίς να α¬ 
ναμένουν τον αυτεπάγγελτο ή κατ ένσταση έλεγχο 
του Α.Σ.Ε.Π.. Τυχόν αναμόρφωση των πινάκων βάσει 
του ελέγχου του Α.Σ.Ε.Π. που συνεπάγεται ανακατάταξη 
των υποψηφίων εκτελείται υποχρεωτικά από τους οι¬ 
κείους φορείς και απολύονται οι μη δικαιούμενοι να 
προσληφθούν βάσει της νέας κατάταξης. Οι απολυό¬ 
μενοι λαμβάνουν τις αποδοχές που προβλέπονται για 
την απασχόλησή τους έως την ημέρα της απόλυσης, 
χωρίς οποιαδήποτε αποζημίωση από την αιτία αυτή.' 

Άρθρο 6 

Συμβάσεις μίσθωσης έργου 

1. Για τη σύναψη σύμβασης μίσθωσης έργου απο 
υπηρεσίες και νομικά πρόσωπα του δημόσιου τομέα με 
φυσικά πρόσωπα, σύμφωνα με τις διατάξεις των άρθρων 
681 κ.ε. του Αστικού Κώδικα ή με άλλες ειδικές διατάξεις, 
απαιτείται η προηγούμενη έκδοση κοινής απόφασης του 
Υπουργού Εσωτερικών, Δημόσιας Διοίκησης και Απο¬ 
κέντρωσης και του κατά περίπτωση αρμόδιου υπουργού, 
με την οποία καθορίζεται ο αριθμός των προσώπων 
που θα απασχοληθούν, το συγκεκριμένο έργο που θα 
εκτελέσουν, το χρονικό διάστημα που απαιτείται για 
την ολική ή τμηματική παράδοση του έργου, το συνολικό 
ποσό της αμοιβής του αναδόχου, ο τόπος εκτέλεσης 
του έργου, καθώς και ότι το έργο δεν ανάγεται στον 
κύκλο των συνήθων καθηκόντων των υπαλλήλων του 
οικείου φορέα και αιτιολογία για τους λόγους που δεν 
μπορεί να εκτελεστεί από υπαλλήλους του. Με τη 
σύμβαση μίσθωσης έργου καθορίζονται οι τυχόν ανα¬ 
γκαίοι όροι και κάθε λεπτομέρεια, σχετικώς με τα δι- 

καιώματα και τις υποχρεώσεις του αναδόχου. Σύμβαση 
μίσθωσης έργου που καλύπτει πάγιες και διαρκείς α¬ 
νάγκες είναι αυτοδικαίως και καθ' ολοκληρίαν άκυρη. 

2. Για την έκδοση της κατά την προηγούμενη παρά¬ 
γραφο απόφασης, καθώς και για την προηγούμενη 
έγκριση, όπου αυτή προβλέπεται, κατά τις ισχύουσες 
διατάξεις, για τη σύναψη σύμβασης μίσθωσης έργου, 
απαιτείται βεβαίωση της νομικής υπηρεσίας ή νομικού 
συμβούλου της οικείας υπηρεσίας ή νομικού προσώπου 
του δημόσιου τομέα, όη πρόκειται για γνήσια σύμβαση 
έργου που δεν υποκρύπτει εξαρτημένη εργασία. 

3. Ανανέωση ή παράταση της σύμβασης μίσθωσης 
έργου απαγορεύεται και είναι αυτοδικαίως άκυρη. Πα¬ 
ράταση του χρόνου παράδοσης του έργου επιτρέπεται 
χωρίς οποιαδήποτε αύξηση της αμοιβής του αναδόχου. 
Απασχόληση του αναδόχου σε έργα ή εργασίες άσχετες 
με εκείνες που περιγράφονται στη σύμβαση απαγο¬ 
ρεύεται και συνεπάγεται τον καταλογισμό ολικώς ή 
μερικώς της αμοιβής του αναδόχου σε βάρος του 
υπευθύνου υπηρεσιακού οργάνου. Ρήτρα καταβολής της 
εργολαβικής αμοιβής τμηματικώς κατά μήνα ή άλλο 
χρονικό όριο χωρίς συνάρτηση με την πρόοδο του 
έργου είναι αυτοδικαίως άκυρη. 

4. Προϊστάμενοι υπηρεσιών ή άλλα αρμόδια υπηρε¬ 
σιακά όργανα που ενεργούν κατά παράβαση των δια¬ 
τάξεων των προηγούμενων παραγράφων παραπέμπο- 
νται υποχρεωτικώς στην αρμόδια πειθαρχική δικαιοδοσία 
κατά τις οικείες διατάξεις και διώκονται αυτεπαγγέλτως 
ή κατ' έγκληση οποιοσδήποτε πολίτη για παράβαση 
καθήκοντος κατά το άρθρο 259 του Ποινικού Κώδικα. 

5. Από τις διατάξεις του παρόντος εξαιρούνται οι 
συμβάσεις έργου για διερμηνεία σε συνέδρια, ημερίδες, 
επιτροπές, συζητήσεις με εκπροσώπους ξένων χωρών 
ή οργανισμών ή της Ευρωπαϊκής Ένωσης και γενικώς 
σε κάθε περίπτωση που ανηκειμενικώς απαιτείται διερ- 
μηνεία, καθώς και συμβάσεις έργου του διδακτικού 
προσωπικού του Εθνικού Κέντρου Δημόσιας Διοίκησης 
και των Μονάδων Εκπαίδευσης ή σχολών επιμόρφωσης 
υπουργείων ή Ν.Π.Δ.Δ.. 

6. Για συμβάσεις μίσθωσης έργου από τους Ο.Τ Α. 
πρώτου και δεύτερου βαθμού και τα νομικά πρόσωπα 
την απόφαση της παρ. 1 εκδίδει ο Γ ενικός Γ ραμματέας 
της οικείας Περιφέρειας ή το υπ' αυτού εξουσιοδοτημένο 
όργανο. 

7. Οι διατάξεις του άρθρου 15 του ν. 1735/1987 (ΦΕΚ 
195 Α/11.11.1987), όπως συμπληρώθηκαν με τις δια¬ 
τάξεις του άρθρου 11 του ν. 1835/1989 (ΦΕΚ 76 Α - ), 
καταργούνται. Η ισχύς της παρούσας διάταξης αρχίζει 
δύο (2) μήνες μετά τη δημοσίευση του παρόντος. 

8. Οι διατάξεις του παρόντος άρθρου δεν θίγουν τις 
διατάξεις της παραγράφου 3 του άρθρου 21 του ν. 
2190/1994. 

Άρθρο 7 

Ρύθμιση θεμάτων του Α.Σ.Ε.Π. 

Στο τέλος της παρ. 2 του άρθρου 4 του ν. 2190/1994 
προστίθενται τα ακόλουθα εδάφια: 

"Η θητεία των μελών του Α.Σ.Ε.Π. μπορεί να ανα¬ 
νεώνεται επί χρόνο πλήρους ή μη θητείας: α) των μεν 
Συμβούλων, με κοινή απόφαση των Προέδρου και Α¬ 
ντιπροέδρου του Α.Σ.Ε.Π., β) των δε δύο τελευταίων, 
με απόφαση της μείζονος Ολομέλειας του Α.Σ.Ε.Π.. 
Γ ια τις ανανεώσεις αυτές εκδίδονται προεδρικά δια¬ 
τάγματα με πρόταση του Υπουργού Εσωτερικών, Δη¬ 


μόσιας Διοίκησης και Αποκέντρωσης. - 

2. α) Η παράγραφος 1 του άρθρου 6 του ν. 2190/1994 
αντικαθίσταται, από τότε που ίσχυσε, ως ακολούθως: 

"1. Το Α.Σ.Ε.Π. δύναται να κατανέμει τις αρμοδιότητες 
του σε Μονομελείς συνθέσεις, σε Τμήματα και σε 
Ολομέλειες Ελάσσονα και Μείζονα.' 

β) Στο τέλος της παρ. 2 του άρθρου 6 του ν. 
2190/1994 προστίθεται, από τότε που ίσχυσε, το ακό¬ 
λουθο εδάφιο: 

Ή παρούσα παράγραφος εφαρμόζεται και για τις 
Μονομελείς συνθέσεις και για την Ελάσσονα Ολομέλεια.' 

3. Η παρ, 4 του άρθρου 8 του ν. 2190/1994 αντικα¬ 
θίσταται ως ακολούθως: 

'4. Οι Επιθεωρητές, κατά την άσκηση του έργου 
τους, έχουν την ιδιότητα του ανακριτικού υπαλλήλου 
του άρθρου 33 παρ. 1 του Κώδικα Ποινικής Δικονομίας." 

4. Οι ενστάσεις που προβλέπονται απο τις διατάξεις 
του ν. 2190/1994, όπως εκάστοτε ισχύει, ασκούνται με 
κατάθεσή τους στο Α.Σ.Ε.Π. ή αποστέλλονται σε αυτό 
ταχυδρομικώς επί αποδείξει. Γ ια την υποβολή της έν¬ 
στασης απαιτείται η καταβολή στο δημόσιο ταμείο πα¬ 
ράβολου πέντε χιλιάδων (5.000) δραχμών, το οποίο 
αποτελεί έσοδο του Κρατικού Προϋπολογισμού. Ανα¬ 
προσαρμογή του παράβολου γίνεται με απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Οικονομικών. Ενστάσεις που δεν συνο¬ 
δεύονται από το αποδεικτικό καταβολής του παράβολου 
δεν εξετάζονται. Η διάταξη του προηγούμενου εδαφίου 
ισχύει μετά την πάροδο δύο (2) μηνών από τη δημοσίευση 
του παρόντος. Οι επί των ενστάσεων αποφάσεις των 
αρμόδιων οργάνων του Α.Σ.Ε.Π. είναι υποχρεωτικώς 
εκτελεστές. Η παρ. 5 του άρθρου 21 του ν. 2190/1994. 
όπως αντικαταστάθηκε με την παρ. 10 του άρθρου 8 
του ν. 2225/1994 εφαρμόζεται και εν προκειμένω. 

ΚΕΦΑΛΑΙΟ Β' 

ΘΕΜΑΤΑ ΕΘΝΙΚΟΥ ΚΕΝΤΡΟΥ 
ΔΗΜΟΣΙΑΣ ΔΙΟΙΚΗΣΗΣ 

Άρθρο 8 

Αποστολή του Ε.Κ.Δ.Δ. 

Η παρ. 3 του άρθρου 1 του ν. 1388/1983 (ΦΕΚ 113 
Α'), όπως τροποποιήθηκε με το άρθρο 39 του ν. 1943/ 
1991 (ΦΕΚ 50 Α'), αντικαθίσταται ως εξής: 

'3. Αποστολή του Ε.Κ.Δ.Δ. είναι: 

α) Η εντός των πλαισίων της στρατηγικής και των 
κατευθύνσεων που χαράσσει ο Υπουργός Εσωτερικών, 
Δημόσιας Διοίκησης και Αποκέντρωσης, ικανοποίηση 
των εκπαιδευτικών αναγκών του πόσης φύσεως προ¬ 
σωπικού (μονίμων υπαλλήλων, προσωπικού ιδιωτικού 
δικαίου, μετακλητών και επί θητεία υπαλλήλων κ.λπ.) 
των φορέων της εν γένει δημόσιας δράσης, ήτοι της 
κεντρικής και αποσυγκεντρωμένης δημόσιας διοίκησης, 
όλων των βαθμών τοπικής αυτοδιοίκησης, της καθ ύλην 
αυτοδιοίκησης, τόσο ως προς τα νομικά πρόσωπα δη¬ 
μοσίου όσο και προς εκείνα ιδιωτικού δικαίου, των 
Δ.Ε.Κ.Ο., των Ανωνύμων Εταιρειών του Δημοσίου και 
γενικότερα, όλων των φορέων του ευρύτερου δημόσιου 
τομέα, όπως αυτοί οριοθετούνται από τις εκάστοτε 
ισχύουσες διατάξεις, με σκοπό την ανάπτυξη του αν¬ 
θρώπινου δυναμικού τους και την αποτελεσματικότητα 
της δράσης τους. 

β) Η παροχή επιστημονικών δεδομένων και συμπε¬ 
ρασμάτων στον Υπουργό Εσωτερικών, Δημόσιας Διοί- 






6890 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


κησης και Αποκέντρωσης για τη χάραξη στρατηγικής 
ανάπτυξης των ανθρωπίνων πόρων της δημόσιας διοί¬ 
κησης και εισαγωγής οργανωτικών αλλαγών σε αυτήν. 

γ) Η συμβολή στο διαρκή εκσυγχρονισμό της οργά¬ 
νωσης και λειτουργίας της δημοσίας διοίκησης μέσω 
έρευνας των διαδικασιών και της δομής των φορέων 
δημόσιας δράσης, παραγωγής στελεχών αυξημένων 
δυνατοτήτων, εκπόνησης μελετών και μεταρρυθμιστικών 
σχεδίων και συμβουλευτικής υποστήριξης της εφαρμο¬ 
γής τους στις επί μέρους υπηρεσίες. 

Το Ε.Κ.Δ.Δ. καταρτίζει και υποβάλλει ετησίως στον 
Υπουργό Εσωτερικών. Δημόσιας Διοίκησης και Αποκέ¬ 
ντρωσης έκθεση για τα προβλήματα και τις εξελίξεις 
στη διοικητική εκπαίδευση, καθώς και ειδικότερες εκ¬ 
θέσεις. μετά από παραγγελία του Υπουργού Εσωτερι¬ 
κών. Δημόσιας Διοίκησης και Αποκέντρωσης, του 
Α.Σ.Ξ.Π. και άλλων ανεξάρτητων δημόσιων αρχών. Το 
Ε.Κ.Δ.Δ. δύναται επίσης, να παρέχει υπηρεσίες σε 
Φυσικά ή νομικά πρόσωπα του ιδιωτικού τομέα έναντι 
αμοιβής." 

Άρθρο 9 

Διοικητικό Συμβούλιο - Γ ενικός Γ ραμματέας 

1, Οι παράγραφοι 1-3 του άρθρου 2 του ν. 1388/1983 
αντικαθίστανται ως εξής: 

Ί. Το Ε.Κ.Δ.Δ. διοικείται από Διοικητικά Συμβούλιο 
που απαρτίζεται απο: 
α) τον Πρόεδρο, 

β) το Γενικό Γραμματέα του Ε.Κ.Δ.Δ., 
ΐ) τους Διευθυντές των επιστημονικών μονάδων του 
Ε.Κ.Δ.Δ.. 

δ) τον Προϊστάμενο της Γενικής Διεύθυνσης Κατά¬ 
στασης Προσωπικού του Υπουργείου Εσωτερικών, Δη¬ 
μοσίας Διοίκησης και Αποκέντρωσης, 
ε) εναν εκπρόσωπο της Κ.Ε.Δ.Κ.Ε., 
στ) εναν εκπρόσωπο της Α.Δ.Ε.Δ.Υ., 

ζ) δυο (2) επιστήμονες από τους κλάδους της Διοικη¬ 
τικής Επιστήμης και Διοίκησης Επιχειρήσεων, της Πο¬ 
λίτικης Επιστήμης, της Κοινωνιολογιας, του Δημοσίου 
Δίκαιου, της Οικονομικής Επιστήμης, της Περιφερειακής 
Ανάπτυξης, των Ευρωπαϊκών και Διεθνών Σπουδών και 
της Πληροφορικής. 

2. Ο Γενικός Γ ραμματέας προίσταται διοικητικώς 
των επιστημονικών και υπηρεσιακών μονάδων του 
Ε.Κ.Δ.Δ.. εκτελεί τις αποφάσεις του Δ.Σ. και εγκρίνει 
όλες τις σχετικές δαπάνες μέχρι του ύψους που ορίζεται 
με απόφαση του Υπουργού Εσωτερικών, Δημόσιας Διοί¬ 
κησης και Αποκέντρωσης. Ο Γ ενικός Γ ραμματέας ανα¬ 
πληρώνει τον Πρόεδρο όταν ελλείπει, απουσιάζει ή 
κωλύεται. 

3. Ο Πρόεδρός, ο Γ ενικός Γ ραμματέας, τα δύο μέλη 
που μνημονεύονται στο στοιχείο ζ της προηγούμενης 
παραγράφου και οι αναπληρωτές των τελευταίων επι¬ 
λέγονται μεταξύ επιστημόνων κύρους και ειδικής εμπει¬ 
ρίας από τους επιστημονικούς κλάδους που απαριθ- 
μουνται στην παρ. 1 του παρόντος άρθρου. 

4 Ο Πρόεδρος, ο Γενικός Γραμματέας, καθώς και 
τα μέλη που μνημονεύονται στα στοιχεία δ , ε, στ και 
ζ' της παρ. 1 με τους αναπληρωτές τους διορίζονται 
για τριετή θητεία, που μπορεί να ανανεωθεί, με απόφαση 
του Υπουργού Εσωτερικών, Δημοσίας Διοίκησης και 
Αποκέντρωσης. Με απόφαση των Υπουργών Εσωτερι¬ 
κών. Δημόσιας Διοίκησης και Αποκέντρωσης και Οικο¬ 
νομικών καθορίζεται η αποζημίωση του Προέδρου, των 


μελών και του γραμματέα του Δ.Σ. και οι αποδοχές του 
Γενικού Γραμματέα. Ο Πρόεδρος και τα μέλη του Δ.Σ. 
του Ε.Κ.Δ.Δ. συνεχίζουν να ασκούν τα καθήκοντα τους 
και μετά τη λήξη της θητείας τους μέχρι την ανανέωσή 
της ή το διορισμό νέων μελών, σύμφωνα με τις διατάξεις 
του παρόντος.· 

2. Οι παράγραφοι 4, 5, 6 και 7 του άρθρου 2 του 
ν. 1388/1983 αναριθμούνται σε παραγράφους 5, 6. 7 
και 8 αντιστοίχως. Στη μετά την αναρίθμηση παρ. 6 οι 
λέξεις 'του Υπουργικού Συμβουλίου" αντικαθίστανται με 
τις λέξεις "του Υπουργού Εσωτερικών. Δημόσιας Διοί¬ 
κησης και Αποκέντρωσης" και οι λέξεις "την παράγραφο 
3" με τις λέξεις "την παράγραφο 4". 

Άρθρο 10 

Επιστημονικό Συμβούλιο 

1. Οι παράγραφοι 2, 3, 4 και 5 του άρθρου 6 του 
ν. 1388/1983, όπως αντικαταστάθηκαν με την παρ. 1 
του άρθρου 44 του ν. 1943/1991 (ΦΕΚ οΟ Α) αντικα¬ 
θίστανται ως ακολούθως: 

"2. Το Συμβούλιο συγκροτείται από επτά (7) μέλη 
με τριετή θητεία οριζόμενα με απόφαση του Υ πουργού 
Εσωτερικών, Δημόσιας Διοίκησης και Αποκέντρωσης 
ύστερα από γνώμη του Δ.Σ. του Ε.Κ.Δ.Δ.. Ως Πρόεδρος 
ορίζεται καθηγητής Α.Ε.Ι. και ως μέλη τρία (3) μέλη 
Δ.Ε.Π. Α.Ε.Ι. και δύο (2) ειδικοί επιστήμονες που υπη¬ 
ρετούν σε δημόσιες υπηρεσίες ή νομικά πρόσωπα δη¬ 
μοσίου ή ιδιωτικού δικαίου του δημόσιου τουέα και ένας 
εκπρόσωπος του Υπουργείου Εσωτερικών, Δημόσιας 
Διοίκησης και Αποκέντρωσης. Ο Πρόεδρος και τα μέλη 
του Συμβουλίου πρέπει να προέρχονται ανά ένας από 
τους γνωστικούς τομείς της Διοικητικής Επιστήμης και 
Διοίκησης Επιχειρήσεων, της Πολιτικής Επιστήμης, της 
Κοινωνιολογιας, του Δημοσίου Δικαίου, των Ευρωπαϊκών 
και Διεθνών Σπουδών, της Οικονομικής Επιστήμης, της 
Περιφερειακής Ανάπτυξης και της Πληροφορικής. Γ ραμ¬ 
ματέας του Συμβουλίου ορίζεται υπάλληλος του Ε.Κ.Δ.Δ.. 
με απόφαση του Γ ενικού Γ ραμματέα του Ε.Κ.Δ.Δ.. Η 
αποζημίωση του Προέδρου, των μελών και του γραμ¬ 
ματέα του Επιστημονικού Συμβουλίου ορίζεται με από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Οικονομικών κατά παρέκκλιση 
των περιορισμών των κειμένων διατάξεων. 

3. Το Συμβούλιο συνέρχεται τακτικά δύο φορές το 
χρόνο πριν από την έναρξη και μετά τη λήξη του 
εκπαιδευτικού έτους για να γνωμοδοιήσει επί του προ¬ 
γραμματισμού και του απολογισμού του Ε.Κ.Δ.Δ.. Εκτά¬ 
κτως, συνέρχεται οποτεδήποτε το ζητήσει ο Υπουργός 
Εσωτερικών, Δημόσιας Διοίκησης και Αποκέντρωσης ή 
ο Γενικός Γραμματέας του Ε.Κ.Δ.Δ.. 

4. Ως εισηγητές στο Συμβούλιο παρίστανται οι προϊ¬ 
στάμενοι των επιστημονικών μονάδων του Ε.Κ.Δ.Δ. επί 
θεμάτων της αρμοδιότητάς τους και ο Γ ενικός Γ ραμ¬ 
ματέας του Ε.Κ.Δ.Δ.. 

5. Το Συμβούλιο, όταν συζητώνται θέματα εξειδικευ- 
μένων εκπαιδευτικών και ερευνητικών προγραμμάτων, 
δύναται να καλεί αρμόδια στελέχη δημοσίων υπηρεσιών, 
καθώς και εμπειρογνώμονες του ιδιωτικού τομέα να 
εκφέρουν άποψη επί των υπό συζήτηση θεμάτων." 

Άρθρο 11 

Εισαγωγικός διαγωνισμός της Ε.Σ.Δ.Δ. 

1. Στο τέλος της παρ. 2 του άρθρου 16 του ν 

1388/1983 προστίθεται εδάφιο που έχει ως εξής: 

Ό εισαγωγικός διαγωνισμός διενεργείται κατ' έτος'. 

2. Στο άρθρο 19 του ν. 1388/1983 προστίθεται πα¬ 
ράγραφος 3 που έχει ως εξής: 

'3. Οι εισαγόμενοι εγγράφονται εντός διμήνου, η δε 
εκπαιδευτική διαδικασία αρχίζει το πρώτο δεκαπενθή¬ 
μερο του μηνός Σεπτεμβρίου του έτους προκήρυξης ή 
από της ημερομηνίας που ορίζει το Δ.Σ. του Ε.Κ.Δ.Δ.'. 

3. Όριο ηλικίας για τη συμμετοχή ιδιωτών στον ει¬ 
σαγωγικό διαγωνισμό της Ε.Σ.Δ.Δ. κατά την παρ. 12 
του άρθρου 16 του ν. 1388/1983 είναι το οριζόμενο με 
τις εκάστοτε ισχύουσες διατάξεις για το διορισμό δη¬ 
μοσίων πολιτικών διοικητικών υπαλλήλων. Όριο ηλικίας 
για τη συμμετοχή δημοσίων υπαλλήλων, υπαλλήλων 
Ν.Π.Δ.Δ. και υπαλλήλων Ο.Τ.Α. είναι το ως άνω όριο 
επαυξημένο κατά πέντε (5) έτη. 

Άρθρο 12 

Απόφοιτοι της Ξ.Σ.Δ.Δ. 

1. Μετά την ολοκλήρωση του προγράμματος σπουδών 
και των δοκιμασιών αξιολόγησης οι φοιτώντες στην 
Ε.Σ.Δ.Δ. κατατάσσονται βάσει των όσων ορίζει ο οικείος 
κανονισμός σπουδών στις ακόλουθες κατηγορίες: 

α. Αριστούχοι αποφοιτήσαντες 

β. Επιτυχώς αποφοιτήσαντες 

γ. Φοιτήσαντες. 

2. Οι αποφοιτήσαντες από την Ε.Σ.Δ.Δ. διορίζονται 
σε προσωποπαγείς θέσεις του οικείου κλάδου στο 8' 
βαθμό. Κατά τη διάρκεια της πρώτης τριετίας από το 
διορισμό τους τοποθετούνται υποχρεωτικά σε τρία του¬ 
λάχιστον διαφορετικά τμήματα για διάστημα όχι μικρό¬ 
τερο των έξι (6) μηνών σε έκαστο εξ αυτών. Μετά την 
πάροδο τριετίας οι αριστούχοι και μετά την πάροδο 
πενταετίας οι επιτυχώς αποφοιτήσαντες προάγονται 
στον Α' βαθμό. 

3. Το είκοσι τοις εκατό (20%) των κενών θέσεων 
προϊσταμένων Τμήματος και το δέκα τοις εκατό (10%) 
των κενών θέσεων των προϊσταμένων Διεύθυνσης κα¬ 
λύπτεται υποχρεωτικά από απόφοιτους της Ε.Σ.Δ.Δ., 
εφόσον υπάρχει στην οικεία υπηρεσία επαρκής αριθμός 
αποφοίτων που να συγκεντρώνει τις απαιτούμενες τυ¬ 
πικές και ουσιαστικές προϋποθέσεις. 

4. Η παρ. 1 του άρθρου 22 του ν. 1388/1983 συ¬ 
μπληρώνεται ως ακολούθως: 

"Οσοι εκ των εκπαιδευομένων ολοκλήρωσαν το 
πλήρες πρόγραμμα σπουδών της Ε.Σ.Δ.Δ. χωρίς να 
αποφοιτήσουν επιτυχώς από αυτήν, σύμφωνα με τα 
όσα εκάστοτε ορίζει ο οικείος Κανονισμός Σπουδών, 
διορίζονται σε οργανικές και ελλείψει αυτών σε προ¬ 
σωποπαγείς θέσεις κλάδου ΠΕ ή ΤΕ για τον οποίο 
έχουν τον αντίστοιχο τίτλο σπουδών, άλλως σε όμοιες 
θέσεις κλάδου Διοικητικού - Οικονομικού δημοσίων υ¬ 
πηρεσιών ή Ν.Π.Δ.Δ. ή Ν.Π.Ι.Δ. του δημόσιου τομέα. Ο 
διορισμός τους γίνεται στον εισαγωγικό βαθμό του 
συγκεκριμένου κλάδου της οικείας υπηρεσίας, η δε 
υπηρεσιακή τους κατάσταση ρυθμίζεται στο εξής από 
τις γενικές για τον κλάδο και την υπηρεσία και όχι από 
τις ειδικές περί αποφοίτων Ε.Σ.Δ.Δ. διατάξεις. Ο διο¬ 
ρισμός τους γίνεται κατά σειρά προτεραιότητας βάσει 
του τελικού βαθμού τους. 

Όσοι εκ των εκπαιδευομένων δεν ολοκλήρωσαν το 
πλήρες πρόγραμμα σπουδών της Ε.Σ.Δ.Δ. λόγω απο¬ 
βολής τους με απόφαση των αρμοδίων οργάνων του 
Ε.Κ.Δ.Δ., εξαιτίας αδικαιολόγητων απουσιών ή πειθαρ¬ 


χικών παραπτωμάτων κατά τις διατάξεις του Υπαλλη¬ 
λικού Κώδικα και του οικείου Κανονισμού Σπουδών και 
δεν είχαν κατά την εισαγωγή τους στην Ε.Σ.Δ.Δ. τη 
δημοσιοϋπαλληλική ιδιότητα, δεν διορίζονται σε θέσεις 
υπαλλήλων και δεν δικαιούνται να συμμετάσχουν σε 
νέο εισαγωγικό διαγωνισμό για την Ε.Σ.Δ.Δ.. 

Οι φοιτήσαντες αλλά μη αποφοιτήσαντες από την 
Ε.Σ.Δ.Δ. δημόσιοι υπάλληλοι επιστρέφουν μετά την 
ολοκλήρωση του κύκλου σπουδών στις οργανικές τους 
θέσεις, ενώ όσοι εκ των αποφοίτων της Ε.Σ.Δ.Δ. έχουν 
τη δημοσιοϋπαλληλική ιδιότητα δύνανται να επιστρέ¬ 
φουν, με αίτησή τους, μετά την αποφοίτησή τους, στις 
οργανικές θέσεις που κατείχαν πριν από την είσοδό 
τους στη Σχολή. Κάτοχοι πτυχίων θετικών ή τεχνικών 
επιστημών δύνανται, κατόπιν αιτήσεώς τους, να διορι- 
σθούν σε θέσεις κλάδων αντίστοιχων προσόντων εφό¬ 
σον υπάρχουν στο φορέα διορισμού τους." 

5. Οι διατάξεις του δεύτερου εδαφίου της παρ. 1 
και η παρ. 3 του άρθρου 22 του ν. 1388/1983 καταρ- 
γούνται. 

6. Οι διατάξεις του άρθρου αυτού, πλην του πρώτου 
εδσφίου της παρ. 2, δεν ισχύουν για τους σπουδαστές 
της Γ εκπαιδευτικής σειράς της Ε.Σ.Δ.Δ.. 

Άρθρο 13 

Εισαγωγική εκπαίδευση 

1. Οι παράγραφοι 1 και 2 του άρθρου 33 του ν. 
1943/1991 αντικαθίστανται ως ακολούθως: 

"1. Η εισαγωγική εκπαίδευση του προσωπικού των 
δημοσίων υπηρεσών και των Ν.Π.Δ.Δ., συμπεριλαμβα¬ 
νομένων και των Ο.Τ.Α., πλην των υπαλλήλων της 
κατηγορίας ΥΕ, γίνεται αμέσως μετά την ορκωμοσία, 
θεωρείται ανάληψη υπηρεσίας του δόκιμου υπαλλήλου 
και η συμμετοχή σε αυτή είναι υποχρεωτική. 

Οι οικείες υπηρεσίες κοινοποιούν στο Ε.Κ.Δ.Δ. α¬ 
ντίγραφο του καταλόγου των διοριζουένων σε αυτές 
υπαλλήλων μέσω των πασης φύσεως διαγωνισμών και 
διαδικασιών επιλογής προσωπικού και γνωστοποιούν 
στους διοριζομένους την υποχρέωσή τους να παρακο¬ 
λουθήσουν τα προγράμματα εισαγωγικής εκπαίδευσης 
πριν την ανάληψη υπηρεσίας. 

2. Τα Υπουργεία, οι αυτοτελείς δημόσιες υπηρεσίες 
και τα Ν.Π.Δ.Δ. εγγράφουν στον προϋπολογισμό τους 
του έτους κατά το οποίο προγραμματίζεται ο διορισμός 
των νέων υπαλλήλων τους τις αναγκαίες πιστώσεις για 
τις κάθε είδους δαπάνες για την εισαγωγική τους 
εκπαίδευση, συμπεριλαμβανομένων και των δαπανών 
για τη μετακίνηση και τη διαμονή τους στον τόπο 
διεξαγωγής του εκπαιδευτικού προγράμματος. 

Το ύψος των πιστώσεων αυτών εκτιμάται μετά από 
ερώτημα της οικείας υπηρεσίας του Ε.Κ.Δ.Δ.. Οι σχετικές 
πιστώσεις μεταφέρονται στον προϋπολογισμό του 
Ε.Κ.Δ.Δ. πριν από την έναρξη εκτέλεσης του οικείου 
προγράμματος εισαγωγικής εκπαίδευσης." 

Οι διατάξεις της παραγράφου αυτής ισχύουν από 
1ης Ιανουάριου 1998. 

2. Η αρμοδιότητα εκτέλεσης προγραμμάτων εισαγω¬ 
γικής εκπαίδευσης ανήκει στο Ινστιτούτο Διαρκούς Ε¬ 
πιμόρφωσης, το οποίο μετονομάζεται εφεξής σε Ινστι¬ 
τούτο Επιμόρφωσης (ΙΝ.ΕΠ.) και ασκεί τόσο κατά το 
σκέλος της εισαγωγικής εκπαίδευσης όσο και κατά το 
σκέλος της διαρκούς επιμόρφωσης την εποπτεία των 
Περιφερειακών Ινστιτούτων του άρθρου 28 του ν. 
1388/1983, τα οποία μετονομάζονται σε Περιφερειακά 

Ινστιτούτα Επιμόρφωσης (Π.ΙΝ.ΕΠ ). Το Ινστιτούτο Ει¬ 
σαγωγικής Διοικητικής Εκπαίδευσης (Ι.Ξ.Δ.Ε.) καταργεί- 
ται. Οι οργανικές θεσεις μόνιμου προσωπικού του 
Ι.Ε.Δ.Ε. που έχουν πληρωθεί δεν καταργούνται και 
παραμένουν στο Ε.Κ.Δ.Δ.. 

Άρθρο 14 

Θέματα Ειδικού Επιστημονικού Προσωπικού 

1 Για τη στελέχωση του Ξ.Κ.Δ.Δ. συνιστώνται είκοσι 
πέντε (25) θέσεις υπευθύνων σπουδών και έρευνας, 
ως θέσεις ειδικού επιστημονικού προσωπικού, με σύμ¬ 
βαση εργασιαςιδιωτικού δικαίου ορισμένου χρόνου διάρ¬ 
κειας τριών 13) ετών με δυνατότητα ανανέωσης. Η 
πλήρωσή των θέσεων αυτών γίνεται σύμφωνα με τις 
διατάξεις του άρθρου 19 του ν. 2190/1994, όπως 
εκάστοτε ισχύει. Η ανανέωση γίνεται μετά από ειδικώς 
αιτιολογημένη εισήγηση του Διοικητικού Συμβουλίου του 
Εθνικού Κέντρου Δημοσίας Διοίκησης. 

2. Προσόντα πρόσληψης στις θέσεις της προηγού¬ 
μενης παραγράφου ορίζονται τα αναφεοόυενα υπό τα 
στοιχεία α και 3 της παρ. 2 του άρθρου 25 του ν. 
1943/199Τ Με υπουργική απόφαση, που εκδίδεται υ¬ 
στέρα απα ποόταση του Δ.Σ. του Ε.Κ.Δ.Δ., είναι δυνατόν 
να ορίζονται στην προκήρυξή για την κάλυψη των 
θέσεων αυτών προσθετά ποοσοντα. καθώς και συνκε- 
κριμενες ειδικότητες. Οι θέσεις αυτές μπορεί να κα¬ 
λύπτονται και με απόσπαση, σύμφωνα με την παρ. 2 
του άρθρου 11 του ν. 1388/1983. 

3 Το ειδικό επιστημονικό προσωπικό του παρόντος 
άρθρου εχει την ευθύνη σχεδιασυού. παρακολούθησης 
και αξιολόγησης των πασης φύσεως εκπαιδευτικών και 
ερευνητικών προγραμμάτων και προίσταται των εκπαι¬ 
δευτικών μονάδων του Ε.Κ.Δ.Δ.. Με απόφαση του Δ.Σ. 
του Ε.Κ.Δ.Δ. καθορίζεται το αναλυτικό καθηκοντολόγιο 
του εν λογω προσωπικού. 

4. Οι κατα την έναρξη ισχύος του παρόντος νόμου 
υπηρετουντες οτο Ε .Κ.Δ.Δ. ειδικοί ερευνητές με σύμ¬ 
βαση εργασίας ιδιωτικού δικαίου αορίστου χρόνου κα¬ 
ταλαμβάνουν αυτοδικαίως αντίστοιχο αριθμό θεσεων 
ειδικού επιστημονικού προσωπικού της παρ. 1 του πα¬ 
ρόντος άρθρου χωρίς μεταβολή των υφιστάμενων συμ- 
βάσεών τους. 

5 Οι υφιστάμενες συμβάσεις εργασίας ορισμένου 
χρονου και αποσπάσεις κατα το άρθρο 11 παρ. 2 εδάφιο 
πρώτο του ν. 1388/1983 διατηρούνται μέχρι τη ληξη 
της ισχύος τους, ενώ οι υφιστάμενες πράξεις παράλ¬ 
ληλης άσκησης καθηκόντων κατά τις ανωτέρω διατάξεις 
διατηρούνται μέχρι τη ληξη της ισχύος τους και πάντως 
όχι πέραν του επόμενου έτους από της ενάρξεως 
ισχύος του παρόντος νόμου. Καθ' όλη τη διάρκεια 
ισχύος των ως άνω συμβάσεων, αποσπάσεων και πα¬ 
ραλλήλων αναθέσεων αντίστοιχος αριθμός θέσεων ει¬ 
δικού επιστημονικού προσωπικού της παρ. 1 του πα¬ 
ρόντος άρθρου δεν πληρούται. 

6. Οι θέσεις ειδικού επιστημονικού προσωπικού που 
προβλέποντοι στην παράγραφο 2α του άρθρου 9 του 
ν. 1388·Ί983 καταργούνται, πλην των θέσεων, που 
κατέχονται από τους εμπίπτοντες στην προηγούμενη 
παράγραφο, οι οποίες καταργούνται αυτοδικαίως μόλις 
κενωθούν, και της θέσης του νομικού συμβούλου. Τα 
καθήκοντα των καταογούμενων θέσεων μπορεί να α¬ 
σκούνται, όπου παρίσταται αναγκη, από το προσωπικό 
του παρόντος άρθρου. 

7. Οι διατάξεις της παρ. 2 του άρθρου 11 του ν. 


1388/1983, κατά το μέρος που προβλέπουν ανάθεση 
καθηκόντων, καταργούνται. 

8. Στο τέλος της παρ. 2 του άρθρου 51 του ν. 

1943/1991 προστίθεται: 

Ή αποζημίωση αυτή υπόκειται σε κρατήσεις εισφορών 
υπέρ Ι.Κ.Α. και προσαυξάνεται με την εκάστοτε ισχύουσα 
εργοδοτική εισφορά/ 

Άρθρο 15 

Προαγωγική εκπαίδευση 

1. Το Ινστιτούτο Επιμόρφωσης του Ε.Κ.Δ.Δ. καταρτίζει 
και εκτελεί προγράμματα προαγωγικής εκπαίδευσης για 
τους υπαλλήλους κατηγορίας ΠΕ και ΤΕ των Υπουρ¬ 
γείων. Περιφερειών, Ν.Π.Δ.Δ. και των Οργανισμών Νο¬ 
μαρχιακής Αυτοδιοίκησης. 

Στόχος των προγραμμάτων αυτών είναι η ανάπτυξη 
γνώσεων, διοικητικής συμπεριφοράς και δεξιοτήτων α- 
νταποκρινομενων στις απαιτήσεις των καθηκόντων 
προϊσταμένου διεύθυνσης, καθώς και η διανωνιστική 
αξιολόγηση των υποψήφιων ποοισταμένων. η οποία θα 
συμβάλλει στην αξιοκρατική και αντικειμενική επιλογή 
των ικανότερων. 

2. Τα προγράμματα αυτά δύνανται να εκτελούνται 
ενιαία για όλους τους υποψήφιους προϊσταμένους διεύ¬ 
θυνσης η κατά εξειδικευμένους θεματικούς κύκλους 
απευθυνόμενους σε υποψηφίους ενός ή περισσότερων 
Υπουργείων, Ν.Π.Δ.Δ. και των συναφών περιφερειακών 
και νομαρχιακών διευθύνσεων ή ενός ή περισσότερων 
συναφών κλάδων. 

Η μορφή, η διάρκεια και το αναλυτικό περιεχόμενο 
των εκπαιδευτικών προγραμμάτων, καθώς και ο τρόπος 
της τελικής αξιολόγησης των εκπαιδευομένων καθορί¬ 
ζονται με απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης μετά από πρόταση 
του Δ.Σ. του Ε.Κ.Δ.Δ. και γνώμη της Α.Δ.Ε.Δ.Υ.. Τα 
προγράμματα προαγωγικής εκπαίδευσης περιλαμβάνουν 
υποχρεωτικώς γενικά θέματα διευθυντικών δεξιοτήτων 
και συμπληρωματικώς ειδικότερα θέματα όταν εκτελού- 
νται κατά θεματικό κύκλο. 

3. Στα προγράμματα προαγωγικής εκπαίδευσης συμ¬ 
μετέχουν υπάλληλοι Α' βαθμού που έχουν ασκήσει 
καθήκοντα τμηματάρχη επί μία τριετία τουλάχιστον ή 
υποψήφιοι για προϊστάμενοι διεύθυνσης, μετά από ε¬ 
πιτυχία σε ειδικό εισαγωγικό διαγωνισμό. 

4. Ο χρόνος και η διαδικασία διεξαγωγής του δια¬ 
γωνισμού, ο αριθμός των εισακτέων και η αναλυτική 
εξεταστέα ύλη καθορίζονται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης 
μετά από γνώμη του Δ.Σ. του Ε.Κ.Δ.Δ. και της Α.Δ.Ε.Δ.Υ.. 

Τα προς εξέταση θέματα θα πρέπει υποχρεωτικώς 
να συνδέονται με την πρακτική λειτουργία των δημοσίων 
υπηρεσιών και να είναι κατάλληλα για να ελέγχονται 
οι εμπειρικές γνώσεις των υποψηφίων για τη διοίκηση 
του ανθρώπινου δυναμικού, η ικανότητα ανταπόκρισης 
στις ανάγκες του κοινού και η γνώση του ευρωπαϊκού 
και εθνικού θεσμικού πλαισίου άσκησης δημόσιας πο¬ 
λιτικής και η ικανότητα εφαρμογής. Με την ίδια απόφαση 
μπορεί να εγκρίνεται η έκδοση από το Ε.Κ.Δ.Δ. ειδικών 
εγχειριδίων βάοει της καθορισθείσας εξεταστέας ύλης 
για την καλύτερη προετοιμασία των διαγωνιζομένων. 

5. Την ευθύνη διεξαγωγής του διαγωνισμού έχει η 
Κεντρική Επιτροπή Εξετάσεων του άρθρου 16 του ν. 
1388/1983 με τις εκάστοτε ισχύουσες διατάξεις για τη 
σύνθεση, τη συγκρότηση, τη βαθμολόγηση και τις σχε- 

τικές αμοιβές. Την επιλογή των θεμάτων πραγματοποιεί 
ειδική επιτροπή αποτελούμενη από τον πρόεδρο της 
Κ.Ε.Ε.. τρεις (3) επιστήμονες μέλη της Κ.Ε.Ε. και τρεις 
(3) Γενικούς Διευθυντές δημοσίων υπηρεσιών με ειδι¬ 
κότητες συναφείς προς την εξεταζόμενη θεματολογία 
οριζόμενους από την Κ.Ε.Ε.. Τη βαθμολόγηση των 
διαγωνιζομένων πραγματοποιεί ειδικό σώμα βαθμολο¬ 
γητών αποτελούμενο από μέλη Δ.Ε.Π. Α.Ε.Ι., δικαστικούς 
ή άλλους δημόσιους λειτουργούς ή ειδικούς επιστήμονες 
και Γ ενικούς Διευθυντές δημοσίων υπηρεσιών, συγκρο¬ 
τούμενο με απόφαση της Κ.Ε.Ε.. 

6. Μετά την ολοκλήρωση του εκπαιδευτικού προ¬ 
γράμματος, που μπορεί να διεξάγεται κατά θεματικές 
ενότητες σε συνεχείς ή διακεκομμένες χρονικές πε¬ 
ριόδους, πραγματοποιείται διαδικασία αξιολόγησης. Η 
αξιολόγηση γίνεται βάσει της διδαχθείσας ύλης με 
ευθύνη της επιτροπής ορισμού θεμάτων και του σώματος 
βαθμολογητών του εισαγωγικού διαγωνισμού προαγω- 
γικής εκπαίδευσης, όπως έχουν συγκροτηθεί με την 
πλέον πρόσφατη απόφαση της Κ.Ε.Ε.. 

7. Η επιτυχής αποφοίτηση από το πρόγραμμα προα- 
γωγικής εκπαίδευσης, που πιστοποιείται με ειδική βε¬ 
βαίωση του Ε.Κ.Δ.Δ., συνυπολογίζεται κατά την επιλογή 
ή προαγωγή προϊσταμένων διεύθυνσης και όταν κατά 
την εκτίμηση του υπηρεσιακού συμβουλίου τα λοιπά 
προσόντα των υποψηφίων θεωρούνται σχεδόν ισοδύ¬ 
ναμα, παρέχει προβάδισμα. 

3. Με απόφαση του Δ.Σ. του Ε.Κ.Δ.Δ. καθορίζεται ο 
εκπαιδευτικός κανονισμός του προγράμματος προαγω- 
γικής εκπαίδευσης. 

ΚΕΦΑΛΑΙΟ Γ’ 

ΕΙΔΙΚΑ ΘΕΜΑΤΑ ΠΡΟΣΩΠΙΚΟΥ ΚΑΙ ΛΕΙΤΟΥΡΓΙΑΣ 
ΤΗΣ ΔΗΜΟΣΙΑΣ ΔΙΟΙΚΗΣΗΣ 

Άρθρο 18 

Διευκολύνσεις υπαλλήλων ειδικών περιπτώσεων 

1. Στις υπαλλήλους, με οποιαδήποτε σχέση, του 
Δημοοίου και των Ν.Π.Δ.Δ., καθώς και των Ο.Τ.Α. α' 
και β' βαθμού, που υιοθετούν τέκνο, χορηγείται άδεια 
ενός (1) μηνός με πλήρεις αποδοχές εντός του πρώτου 
εξαμήνου μετά την περαίωση της διαδικασίας της υιο¬ 
θεσίας, εφόσον το υιοθετούμενο τέκνο είναι ηλικίας 
έως έξι (6) ετών. Δικαιούνται επίσης και τα λοιπά 
πλεονεκτήματα των φυσικών μητέρων που προβλέπονται 
από τις κείμενες διατάξεις, εκτός των αδειών κυήσεως 
και λοχείας. 

2. Στην παρ. 3 του άρθρου 5 του ν. 1648/1986 
"Προστασία πολεμιστών, αναπήρων και θυμάτων πολέ¬ 
μου και μειονεκτούντων προσώπων" (ΦΕΚ 167 Α') προ¬ 
στίθεται τελευταίο εδάφιο, που έχει ως εξής: 

"Την επαύξηση της κανονικής άδειας κατά την 
παρούσα παράγραφο δικαιούνται, με τις ίδιες ουσιαστι¬ 
κές προϋποθέσεις και οι μόνιμοι υπάλληλοι του Δημο¬ 
σίου, των Ο.Τ.Α. και των λοιπών Ν.Π.Δ.Δ.." 

3. Η προβλεπόμενη από τις διατάξεις της παρ. 5 του 
άρθρου 6 του ν. 1682/1987 ειδική άδεια χωρίς αποδοχές, 
διάρκειας τριών (3) ετών κατ' ανώτατο όριο, με σκοπό 
τη συγκατοίκηση, χορηγείται και σε υπαλλήλους Ν.Π.Δ.Δ. 
ή Ο.Τ.Α.. Χορηγείται επίσης σε υπαλλήλους του Δημο¬ 
σίου, Ν.Π.Δ.Δ. ή Ο.Τ.Α., που είναι σύζυγοι υπαλλήλων 
υπηρεσιών της Ευρωπαϊκής Ένωσης ή άλλων Διεθνών 
Οργανισμών. 

4. Η μείωση του ωραρίου εργασίας κατά μία (1) ώρα 


την ημέρα, σύμφωνα με τις διατάξεις του άρθρου 5 του 
π.δ/τος 193/1988 (ΦΕΚ 84 Α'), προκειμένου για τακτι¬ 
κούς υπαλλήλους και υπαλλήλους με σχέση εργασίας 
ιδιωτικού δικαίου αορίστου χρόνου του Δημοσίου, των 
Ν.Π.Δ.Δ. και Ο.Τ.Α., που έχουν παιδιά με πνευματική, 
ψυχική ή σωματική αναπηρία ή σύζυγο με αναπηρία 
100% τον οποίο συντηρεί, γίνεται χωρίς ανάλογη πε¬ 
ρικοπή των αποδοχών τους, εφόσον η αναπηρία των 
παιδιών τους είναι άνω του 67%, βεβαιούμενη με γνω¬ 
μάτευση των κατά το ν. 1648/1986 υγειονομικών επι¬ 
τροπών. 

5. Η κατά την προηγούμενη παράγραφο μείωση του 
ωραρίου ισχύει και για τους τυφλούς ή παραπληγικούς 
- τετραπληγικούς υπαλλήλους του Δημοσίου, Ν.Π.Δ.Δ. 
και Ο.Τ.Α.. Ειδικώς για τους τυφλούς τηλεφωνητές η 
μείωση του ωραρίου εργασίας ορίζεται σε δύο (2) ώρες 
την ημέρα. 

Άρθρο 17 

Λοιπά θέματα προσωπικού 

1. α. Στο δεύτερο εδάφιο της παρ. 1 του άρθρου 
263 του Υπαλληλικού Κώδικα (π.δ. 511/1977), όπως 
αντικαταστάθηκε με την παρ. 1 του άρθρου 8 του ν. 
1902/1990 (ΦΕΚ 138 Α'), μετά τις λέξεις "35ετή πραγ¬ 
ματική και συντάξιμη" προστίθεται η λέξη "δημόσια". 

β. Στην παρ. 3 του άρθρου 26 του ν. 2190/1994 
προστίθεται, από τότε που ίσχυσε, εδάφιο, που έχει 
ως εξής: 

"Η θεμελίωση ή όχι συνταξιοδοτικού δικαιώματος, για 
την εφαρμογή της παρούσας παραγράφου, νοείται βάσει 
πραγματικής δημόσιας υπηρεσίας." 

2. Το πρώτο εδάφιο της παρ. 12 του άρθρου 36 του 
ν. 2190/1994 αντικαθίσταται ως εξής: 

"Σε περίπτωση που κενωθεί ή συσταθεί θέση προϊ¬ 
σταμένου τμήματος ή διεύθυνσης πριν από τη λήξη 
της τριετίας, ο προϊστάμενος επιλέγεται για το χρονικό 
διάστημα που απομένει μέχρι τη συμπλήρωση της τριε¬ 
τίας." 

3. Οι διατάξεις που ισχύουν κάθε φορά για τις ηθικές 
αμοιβές των δημοσίων πολιτικών διοικητικών υπαλλήλων 
εφαρμόζονται ανάλογα και για το προσωπικό με σύμβαση 
εργασίας ιδιωτικού δικαίου σε οργανικές θέσεις (Κεφά¬ 
λαιο Β' του π.δ/τος 410/1988 (ΦΕΚ 191 Α ). 

4. Από 1ης Ιανουάριου 1998 οι αποδοχές της ορ¬ 
γανικής θέσης των αποσπώμενων σε δημόσιες υπηρε¬ 
σίες ή Ν.Π.Δ.Δ. υπαλλήλων βαρύνουν τους φορείς 
στους οποίους αποσπώνται. Εξαιρούνται από τη ρύθμιση 
αυτή οι αποσπώμενοι στην Προεδρία της Δημοκρατίας, 
σε γραφεία μελών της Κυβέρνησης και γενικών ή ειδικών 
γραμματέων, στο Υπουργείο Εσωτερικών, Δημόσιας 
Διοίκησης και Αποκέντρωσης για διάθεσή τους σε γρα¬ 
φεία κομμάτων που εκπροσωπούνται στη Βουλή, βου¬ 
λευτών ή Ελλήνων βουλευτών του Ευρωπαϊκού Κοινο¬ 
βουλίου, στο Α.Σ.Ε.Π., στο Συνήγορο του Πολίτη και 
στο Σώμα Επιθεωρητών-Ελεγκτών Δημόσιας Διοίκησης, 
καθώς και οι περιπτώσεις για τις οποίες ρυθμίζεται 
ειδικώς το θέμα των αποδοχών των αποσπωμένων από 
ισχύουσες κατά τη δημοσίευση του παρόντος διατάξεις. 
Στις διατάξεις της παραγράφου αυτής υπάγονται και 
οι ήδη αποσπασμένοι κατά την ανωτέρω ημερομηνία 
υπάλληλοι. Βραχυχρόνιες αποσπάσεις έως τριών (3) 
μηνών κατ' έτος, καθώς και αποσπάσεις σε υπηρεσίες 
παραμεθόριων περιοχών δεν υπάγονται στις διατάξεις 
της παρούσας παραγράφου. 

5. Οι υπηρετουντες κατα τη δημοσίευση του παρόντος 
μόνιμοι υπάλληλοι του Δημοσίου και Ν.Π.Δ.Δ., που υ¬ 
πάγονται στις διατάξεις του Υπαλληλικού Κώδικα, καθώς 
και οι μόνιμοι υπάλληλοι των Ο.Τ.Α., οι οποίοι έχουν 
τυπικά προσόντα ανώτερης κατηγορίας που δεν προ- 
βλέπονται η δεν αντιστοιχούν σε κανόναν κλάδο της 
υπηρεσίας τους, μπορούν, με αίτησή τους, να μετατα- 
γούν σε κενές θέσεις συναφούς ή παρεμφερούς κλάδου 
της ανώτερης κατηγορίας, εφοσον κατά την κρίση του 
οικείου υπηρεσιακού συμβουλίου μπορούν να εκτελέσουν 
τα καθήκοντα του κλάδου αυτού. Αν δεν υπάρχουν 
κενές θέσεις, οι μετατάξεις γίνονται σε συνιστώμενες, 
με τις αποφάσεις μετάταξης, προσωρινές θέσεις, που 
καταργούνται αυτοδίκαια με την αποχώρηση από την 
υπηρεσία των υπάλληλων που τις καταλαμβάνουν, με 
ταυτόχρονη δέσμευση μη πλήρωσης των θέσεων των 
κλάδων από τους οποίους μετατάσσονται. Οι υπάλληλοι 
αυτοί καταλαμβάνουν τις θέσεις που κενώνονται στον 
κλάδο στον οποίο μετατάσσονται, με ταυτόχρονη κα¬ 
τάργηση των προσωρινών θέσεων και αποδέσμευση 
των θέσεων από τις οποίες μετατάχθηκαν. Η προθεσμία 
υποβολής των ως άνω αιτήσεων ορίζεται τρίμηνη από 
τη δημοσίευση του παρόντος. Η διαταξη της παραγρά¬ 
φου αυτής δεν εφαρμόζεται σε υπαλλήλους, οι οποίοι 
έχουν υποχρέωση παραμονής επί ορισμένο χρόνο στην 
κατηγορία στην οποία διορίστηκαν. 

5. Τυφλοί υπάλληλοι που υπηρετούν κατα τη δημο¬ 
σίευση του παρόντος στο Δημόσιο, Ν.Π.Δ.Δ. και Ο.Τ.Α. 
και οι οποίοι έχουν εκπαιδευθεί στον προγραμματισμό 
η χειρισμό Η/Υ μπορεί, με αίτησή τους, να μετατάσσονται 
σε κενές θεσεις μηχανογραφικών κλάδων της οικείας 
υπηρεσίας, εφοσον το υπηρεσιακό συμβούλιο κρίνει ότι 
η εκπαίδευσή τους είναι επαρκής για την άσκηση των 
καθηκόντων του οικείου κλάδου. 

7. Το δεύτερο και τρίτο εδάφια της παρ. 7 του άρθρου 
8 του ν 2225/1994 (ΦΕΚ 121 Α') αντικαθίστανται ως 
έξης: 

Σε περίπτωση κατά την οποία δεν υπάρχουν κενες 
θέσεις στην υπηρεσία που υπηρετούν, κατατάσσονται 
σε συνιστώμενες προσωρινές θέσεις στην ίδια υπηρεσία 
του ίδιου κλάδου ή ειδικότητας που ανήκαν πριν τη 
μετάταξη ή μεταφορά τους. Αν ο κλάδος ή η ειδικότητα 
στην οποία ανήκαν δεν υπάρχει στην υπηρεσία που 
υπηρετουν, μπορεί να συνισταται, με την απόφαση 
κατάταξης, προσωρινή θέση αντίστοιχου ή συναφούς ή 
παρεμφερούς κλάδου ή ειδικότητας. Αν οι αναγκες της 
υπηρεσίας δεν απαιτούν τη σύσταση των προσωρινών 
θέσεων του προηγούμενου εδαφίου, οι θέσεις που 
κατέχουν οι μεταταγεντες ή μεταφερθέντες μετατρέ- 
πονται με την πράξη κατάταξης σε θέσεις κλάδου ή 
ειδικότητας αντίστοιχης εκπαιδευτικής βαθμίδας εκείνης 
στην οποία ανήκαν πριν τη μετάταξη ή μεταφορά τους 
και συνεχίζουν να ασκούν τα καθήκοντα του κλάδου ή 
της ειδικότητας που κατέχουν κατά τη δημοσίευση του 
παρόντος." 

8. Στο τέλος της παρ. 33 του άρθρου 9 του ν. 
2266/1994 (ΦΕΚ 218 Α) προστίθεται το ακόλουθο ε¬ 
δάφιο: 

"Ειδικά για μετατάξεις σε υπηρεσίες παραμεθόριων 
περιοχών, σύυφωνα με την παρ. 22 του παρόντος, το 
κατά το ποώτο εδάφιο της παρούσας παραγράφου ανώ¬ 
τατο οριο προϋπηρεσίας ορίζεται σε είκοσι (20) έτη. 

9. Ο χρόνος υπηρεσίας των επαναπροσλαμβανομέ- 
νων. σύμφωνα με τις διατάξεις του άρθρου 25 του ν. 
2190/1994, καθώς και των προσλαμβανομένων σε α¬ 


σφαλιστικά ταμεία, σύμφωνα με τις διατάξεις του άρθρου 
14 παρ. 25 του ν. 2266/1994, που έχουν διανύσει στους 
φορείς από τους οποίους είχαν απολυθεί και ο εκτός 
υπηρεσίας χρόνος των προσλαμβανομένων σε ασφα¬ 
λιστικά ταμεία, βάσει της ανωτέρω διάταξης, αποτελεί 
χρόνο πραγματικής υπηρεσίας για κάθε συνέπεια από 
της επαναπρόσληψης ή πρόσληψης τους. 

10. Στο άρθρο 13 παρ. 23 εδάφιο β' του ν. 2307/1995 
μετά τις λέξεις "υπάλληλοι Ν.Π.Δ.Δ." προστίθενται από 
τότε που ίσχυσε οι λέξεις "και Ν.Π.Ι.Δ.". 

11, Στο τέλος της παρ. 13 του άρθρου 25 του ν. 
2190/1994 προστίθεται το ακόλουθο εδάφιο: 

"Επαναπροσλαμβανόμενοι οι τελευταίοι, αν η θέση 
τους είναι κατειλημμένη, εντάσσονται σε κενή ή προ¬ 
σωποπαγή θέση της Δικαστικής Υπηρεσίας του νομικού 
προσώπου με σχέση έμμισθης εντολής, εφόσον κατά 
το χρόνο της απόλυσής τους είχαν συμπληρώσει του¬ 
λάχιστον πενταετή θητεία ως μέλη Νομικών Συμβουλίων 
στον ίδιο φορέα, εφαρμοζομένων και γί αυτούς των 
διατάξεων των παρ. 6 και 7 του παρόντος άρθρου, 
χωρίς δικαίωμα καταβολής αναδρομικών αποδοχών ή 
αποζημίωσης μέχρι την ένταξη τους." 

Άρθρο 18 

Διοικητικό Συμβούλιο του Κέντρου Ερευνών 
για Θέματα Ισότητας (Κ.Ε.Θ.Ι.) 

Η περίπτωση α της παρ. 5 του άρθρου 15 του ν. 
2266/1994 (ΦΕΚ 218 Α') αντικαθίσταται ως εξής: 

"α. Το Κέντρο Ερευνών για Θέματα Ισότητας (Κ.Ε.Θ.Ι.) 
διοικείται από επταμελές Διοικητικό Συμβούλιο με τριετή 
θητεία και δυνατότητα ανανέωσης. Το Διοικητικό Συμ¬ 
βούλιο διορίζεται με απόφαση του Υπουργού Εσωτε¬ 
ρικών, Δημόσιας Διοίκησης και Αποκέντρωσης, με την 
οποία ορίζονται ο Πρόεδρος, ο Αντιπρόεδρος και τα 
λοιπά πέντε (5) μέλη του. Για το σκοπό αυτόν επιλέ¬ 
γονται επιστήμονες με κύρος, εμπειρία και ευρύτερη 
επιστημονική και κοινωνική δράση σε θέματα ισότητας 
των φύλων, ενώ δύο εκ των μελών μπορεί να είναι 
προσωπικότητες κύρους με δράση σε θέματα πολιτικών 
ισότητας των φύλων." 

Άρθρο 19 
Σύσταση θέσεων 

1. Συνιστώνται στη Γενική Γραμματεία Δημόσιας 
Διοίκησης του Υπουργείου Εσωτερικών, Δημόσιας Διοί¬ 
κησης και Αποκέντρωσης, για την κάλυψη αναγκών της 
Υπηρεσίας Ανάπτυξης Πληροφορικής (Υ.Α.Π.), οι πα¬ 
ρακάτω θέσεις προσωπικού: 

α) Δεκαπέντε (15) θέσεις του κλάδου ΠΕ Πληροφο¬ 
ρικής. εκ των οποίων οι δώδεκα (12) θέσεις ειδικότητας 
επιστήμης Η/Υ (50ΡΤΆ/ΑΒΕ) και τρεις (3) θέσεις ει¬ 
δικότητας μηχανικών Η/Υ (ΗΑΠΟννΑΗΕ). 

β) Δέκα (10) θέσεις του κλάδου ΤΕ Πληροφορικής, εκ 
των οποίων οι επτά (7) θέσεις ειδικότητας πληροφορικής 
(δΟΡΤννΑΗΕ) και οι τρεις (3) θέσεις ειδικότητας ηλε¬ 
κτρονικών υπολογιστικών συστημάτων (ΗΑΠϋννΑΡΕ). 

γ) Πέντε (5) θέσεις του κλάδου ΔΕ Προσωπικού 
Η/Υ. 

δ) Δεκαπέντε (15) θέσεις ειδικού επιστημονικού προ¬ 
σωπικού με σχέση εργασίας ιδιωτικού δικαίου ορισμένου 
χρόνου διάρκειας τριών (3) ετών με δυνατότητα ανα¬ 
νέωσης. 

Άρθρο 20 

Έννοια όρου - Διατήρηση ισχύος διατάξεων 

Οπου στα άρθρα 14-21 του ν. 2190/1994 και τους 
τροποποιητικούς αυτού νόμους αναφέρεται ο όρος 
"νομαρχία" νοείται για την εφαρμογή των περί προσ¬ 
λήψεων διατάξεων η εδαφική περιοχή της νομαρχιακής 
αυτοδιοίκησης ή του νομαρχιακού διαμερίσματος της 
ενιαίας νομαρχιακής αυτοδιοίκησης. 

Άρθρο 21 

Εξαίρεση από όριο ηλικίας συμμετοχής 
σε πανελλήνιο διαγωνισμό 

Το τελευταίο εδάφιο της παρ. 11 του άρθρου 2 του 
ν. 2349/1995 (ΦΕΚ 224 Α') αντικαθίσταται ως εξής: 

"Οι συμμετάσχοντες στον ανωτέρω διαγωνισμό, εφό¬ 
σον είχαν κατ αυτόν το προβλεπόμενο όριο ηλικίας 
και έλαβαν βαθμολογία τουλάχιστον ίση με την καθο¬ 
ρισμένη βάση κατά κατηγορία θέσεων, επιτρέπεται να 
συμμετάσχουν στον επόμενο πανελλήνιο διαγωνισμό 
ανεξάρτητα από την υπέρβαση του ορίου ηλικίας." 

Άρθρο 22 

Κωδικοποίηση διατάξεων 

1. Με προεδρικό διάταγμα, που εκδίδεται εντός έξι 
(6) μηνών από τη δημοσίευση του παρόντος με πρόταση 
του Υπουργού Εσωτερικών, Δημόσιας Διοίκησης και 
Αποκέντρωσης, κωδικοποιούνται σε ενιαίο κείμενο, υπό 
τον τίτλο "Σύστημα προσλήψεων στο δημόσιο τομέα", 
οι διατάξεις του ν. 2190/1994 για τις προσλήψεις στο 
δημόσιο τομέα (άρθρα 1 - 21), όπως αυτές τροποποιή¬ 
θηκαν και συμπληρώθηκαν, καθώς και κάθε άλλη συναφής 
διάταξη η οποία εμμέσως τροποποιεί ή συμπληρώνει 
τις ανωτέρω διατάξεις. 

2. Κατά την κωδικοποίηση αυτή επιτρέπεται, χωρίς 
αλλοίωση της έννοιας των διατάξεων που ισχύουν, η 
νέα διάρθρωση του νομοθετικού υλικού, όπως η διά¬ 
σπαση ή συγχώνευση άρθρων ή προσθήκη νέων και η 
νέα γενικώς κατάστρωση αυτού, η απάλειψη των δια¬ 
τάξεων που έχουν ρητώς ή σιωπηρώς καταργηθεί, 
καθώς και των μεταβατικών διατάξεων, η διόρθωση 
φράσεων που περιέχουν κανόνες που έχουν καταργηθεί, 
η διενέργεια διορθώσεων και προσαρμογών στη φρα¬ 
στική διατύπωση και η διενέργεια των αναγκαίων προ¬ 
σαρμογών εν όψει της γενικώς ισχύουσας νομοθεσίας. 

Άρθρο 23 

Μεταβατικές διατάξεις 

1. Τυχόν εκκρεμείς κατά τη δημοσίευση του πα¬ 
ρόντος διαδικασίες πλήρωσης θέσεων ή πρόσληψης 
προσωπικού, βάσει των άρθρων 18 και 19 του ν. 2190/ 
1994, εφόσον δεν έχουν δημοσιευθεί (αναρτηθεί) από 
την οικεία επιτροπή του Α.Σ.Ε.Π. οι σχετικοί πίνακες, 
ολοκληρώνονται με πς προίσχύουσες διατάξεις χωρίς 
την εφαρμογή των πενταετιών. 

2. Θέσεις νοσοκομείων και λοιπών φορέων υγείας 
που περιλαμβάνονται στις αριθ. 1/7.11.1995 (ΦΕΚ 
1/7.11.1995, Τεύχος Προκηρύξεων Α.Σ.Ε.Π.) και 
3/13.2.1996 (ΦΕΚ 3/13.2.1996, Τεύχος Προκηρύξεων 


Α.Σ.Ε.Π.) προκηρύξεις του Α.Σ.Ε.Π., καθώς και στις 
προκηρύξεις που έγιναν κατ' εφαρμογή του ν. 2190/1994 
από την έναρξη ισχύος του έως την ανάληψη της 
σχετικής αρμοδιότητας από το Α.Σ.Ε.Π. (1.7.1995), οι 
οποίες κενώθηκαν ή κενούνται λόγω παραίτησης των 
διορισθέντων εντός δέκα (10) μηνών από το διορισμό 
τους, καλύπτονται από τους επόμενους κατά σειρά 
στους οικείους πίνακες προτεραιότητας, εφόσον οι 
θέσεις που κενώθηκαν δεν περιλήφθηκαν σε επόμενη 
προκήρυξη. 

3. Οι διατεθέντες από τον πανελλήνιο γραπτό δια¬ 
γωνισμό της 25.1.1995, κατ' εφαρμογή της παρ. 11 του 
άρθρου 2 του ν. 2349/1995, στους Τ.Ο.Ε.Β. ή στο 
Κέντρο Υγείας Νεάπολης Λακωνίας, των οποίων δεν 
ολοκληρώθηκε ο διορισμός μέχρι 31.12.1996. διορίζονται 
σε κενές θέσεις δημόσιων υπηρεσιών ή νομικών προ¬ 
σώπων υπαγόμενων στο άρθρο 14 παρ. 1 του ν. 
2190/1994, των αντίστοιχων ή γειτνιαζουσών νομαρχιών. 
Κατάσταση εγκεκριμένων θέσεων αποστέλλεται στο 
Α.Σ.Ε.Π. από το Υπουργείο Εσωτερικών, Δημόσιας Διοί¬ 
κησης και Αποκέντρωσης. Οι ενδιαφερόμενοι υποβάλ¬ 
λουν στο Α.Σ.Ε.Π. δήλωση διορισμού τους μετά από 
σχετική ειδοποίησή τους που γίνεται εντός δέκα (10) 
ημερών το αργότερο από την περιέλευση στο Α.Σ.Ε.Π. 
της κατάστασης του προηγούμενου εδαφίου, η οποία 
ανακοινώνεται στους ενδιαφερομένους. 

4. Στο άρθρο 1 του ν. 2477/1997 (ΦΕΚ 59 Α') 
προστίθεται παράγραφος 6 που έχει ως εξής: 

"6. Μέχρι την έναρξη λειτουργίας της αρχής, διατάκτης 
των δαπανών είναι ο Υπουργός Εσωτερικών, Δημόσιας 
Διοίκησης και Αποκέντρωσης και η οικονομική εξυπη¬ 
ρέτησή της γίνεται από τη Διεύθυνση Οικονομικού της 
Γενικής Γραμματείας Δημόσιας Διοίκησης του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης." 

5. Οι συμβάσεις εργασίας προσωπικού υπαγόμενου 
στις ρυθμίσεις του παρόντος νόμου που προσλήφθηκε 
από φορείς του δημόσιου τομέα, που υπάγονται το 
πρώτον στο σύστημα προσλήψεων του ν. 2190/1994, 
εφόσον έγιναν από την κατάθεση του νομοσχεδίου στη 
Βουλή έως και τη δημοσίευση του παρόντος, καταγ¬ 
γέλλονται εντός ενός (1) μηνάς από τη δημοσίευση 
του παρόντος υποχρεωτικώς βάσει των διατάξεων της 
εργατικής νομοθεσίας. 

Άρθρο 24 

Καταργούμενες διατάξεις 

1. Καταργούνται: 

α) Τα εδάφια δεύτερο, τρίτο και τέταρτο της παρ. 3 
του άρθρου 21 και η παρ. 4 του άρθρου 30 του ν. 
2190/1994 (ΦΕΚ 28 Α'). 

β) Οι παράγραφοι 4 και 9, καθώς και τα εδάφια 
δεύτερο και έκτο της παρ. 13 του άρθρου 2 του ν. 
2349/1995 (ΦΕΚ 224 Α'). 

γ) Η παρ. 6 του άρθρου 2 του ν. 2247/1994 (ΦΕΚ 
182 Α'). 

δ) Τα άρθρα 36, 43, 45 και 49 του ν. 1943/1991 (ΦΕΚ 
50 Α'). 

ε) Η παρ. 2 του άρθρου 82 του ν. 1892/1990 (ΦΕΚ 
101 Α'). 

2. Καταργείται επίσης κάθε διάταξη γενική ή ειδική 
που είναι αντίθετη με τις διατάξεις του παρόντος νόμου 
ή ρυθμίζει θέματα που ρυθμίζονται από αυτόν. 

Άρθρο 25 

Εκλογή σε νέους δήμους 

1. Η εκλογή για την ανάδειξη αρχών σε δήμους που 
αναγνωρίσθηκαν από το έτος 1996 και μετέπειτα θα 
γίνει την 11η Οκτωβρίου 1998, μαζί με τις γενικές 
δημοτικές και κοινοτικές εκλογές, κατά παρέκκλιση των 
διατάξεων του άρθρου 42 του π.δ/τος 410/1995. 

2. Τα αποτελέσματα των μεταβολών που επέρχονται 
από την αναγνώριση των νέων δήμων της παραγράφου 
1 του άρθρου αυτού αρχίζουν μετά τις γενικές δημοτικές 
και κοινοτικές εκλογές της 11ης Οκτωβρίου 1998, με 
την επιφύλαξη των διατάξεων της επόμενης παραγρά¬ 
φου. 

3. Η αυξημένη οικονομική ενίσχυση, σύμφωνα με τις 
διατάξεις του π.δ/τος 410/1995 ' Δημοτικός και Κοινο¬ 
τικός Κώδικας" που δικαιούνται οι νέοι Ο.Τ.Α., οι οποίοι 


έχουν αναγνωρισθεί, αποδίδεται μέχρι τις 31 Δεκεμβρίου 
1998 στους δήμους και τις κοινότητες από την ένωση 
των οποίων προέρχονται οι νέοι Ο.Τ.Α.. 

Η απόδοση γίνεται με απόφαση του Υπουργού Εσω¬ 
τερικών, Δημόσιας Διοίκησης και Αποκέντρωσης, ανά¬ 
λογα με τον πληθυσμό της τελευταίας άπογραφής. 

4. Στο δεύτερο εδάφιο της παραγράφου 15 του 
άρθρου 18 του ν. 2503/1997 (ΦΕΚ 107 Α') στη φράση 
'έναν πάρεδρο του Συμβουλίου της Επικράτειας· μετά 
τη λέξη "πάρεδρο· προστίθεται η φράση 'ή εισηγητή·. 

Άρθρο 26 
Ισχύς 

Η ισχύς του παρόντος, πλην των διατάξεων για τις 
οποίες ορίζεται διαφορετικά, αρχίζει από τη δημοσίευσή 
του στην Εφημερίδα της Κυβερνήσεως. 


Παραγγέλομετη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 7 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 


ΕΣΩΤΕΡΙΚΟΝ. ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΑΛ. ΠΑΠΑΔΟΠΟΥΛΟΣ 


Γ. ΠΑΠΑΝΤΩΝΙΟΥ 


Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Α. ΦΟΥΡΑΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 7 Οκτωβρίου 1997 

Ο ΕΠΙΊΉΣ ΔΙΚΑΙΟΣΥΝΗΣ ΥΠΟΥΡΓΟΣ 


Ε. ΠΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ-ΕΧ 223211 ΥΡΕΤ ΟΠ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

•Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ -Από 9 μέχρι 16 σελίδες300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσοδου υπέρ 
ΤΑΠΕΤ 3512 

1 Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ" (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε. Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 

50.000 

25.000 

10.000 

5.000 

10.000 

3.000 » 

250.000 

10.000 

2.500 δρχ. 

2.500 » 

500 » 

2.500 » 

1.250 ». 

500 » 

250 » 

500 ·> 

150 » 

12.500 >· 

500 >■ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 * 10.000 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τ υπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












